FIFA 18 Demo Dah Boleh Download Sekarang – 12 Pasukan, 4 Stadium Boleh Dimainkan! Story Mode Juga Ada!

Saat yang dinantikan telah tiba! Masa untuk kita semua mencuba FIFA 18!

EA Sports telah mengumumkan di dalam laman web rasminya bahawa versi demo untuk FIFA 18 akan dikeluarkan pada hari ini, 12 September di PC, PS4 dan Xbox One. Semasa artikel ini ditulis, demo tersebut masih belum dikeluarkan, namun kami akan mengemaskini artikel ini jika ia telah boleh mula dimuat-turun.
[KEMASKINI]: FIFA 18 Demo dah boleh korang download sekarang!
Apa yang ada dalam versi demo nanti untuk kita cuba? EA Sports akan memberikan kita mode Kick-Off yang boleh dimainkan dengan 12 pasukan dari seluruh dunia di 4 stadium. Selain itu, seperti juga tahun lalu, mereka akan menampilkan sedikit story mode, yang mana kali ini ia akan memperlihatkan kepada kita previu sambungan untuk edisi lalu, The Journey: Hunter Returns.

12 pasukan yang boleh korang mainkan dalam mode Kick-Off adalah:

Manchester United
Manchester City
Real Madrid CF
Atlético de Madrid
Juventus F.C.
FC Bayern Munich
Paris Saint-Germain F.C.
LA Galaxy
Toronto FC
Boca Juniors
C.D. Guadalajara
Vissel Kobe

4 stadium yang boleh korang pilih pula adalah:

Santiago Bernabéu
La Bombonera
StubHub Center
King Fahd Stadium

JomBaca: Apa Stadium-Stadium Yang Akan Ditampilkan Dalam FIFA 18? Lihat Senarai Penuh Stadium Di Sini!

FIFA 18 akan dilancarkan di PC, PS4, Xbox One, PS3, Xbox 360 dan Nintendo Switch pada 29 September 2017.
JomBaca: Ronaldo, Messi, Neymar, Suarez, Neuer Adalah 5 Pemain Paling TInggi Rating Dalam FIFA 18! Tengok Senarai Penuh Di Sini!


Green Day: Kitorang Risau Tentang Permainan Video Ganas Masakini!

Band muzik terkenal Green Day menyatakan mereka “risau tentang keganasan dalam video game masa kini.”

Green Day baru sahaja menerbitkan single terbaru mereka ‘Bang Bang’ daripada album ‘Revolution Radio’ yang akan mula terjual Oktober ini. Di dalam satu temuramah bersama majalah muzik Kerrang!, mereka turut berkata mereka risau tentang dunia yang semakin dipenuhi keganasan sehinggakan ianya boleh memberi kesan kepada anak-anak mereka.

Penyanyi utama dan gitaris Green Day, Billie Joe Armstrong berkata, single ‘Bang Bang’ ini adalah mengenai “kejadian mass shooting yang kerap terjadi di Amerika dicampur pula dengan penggunaan sosial media yang narcissistic (merasa diri penting secara berlebihan).”

Bassist Green Day Mike Dirnt pula berkata, “Permainan video masakini juga sangat lain. Korang boleh menembak dan membunuh orang di dalam permainan video sekarang. Dan itu boleh membawa kesannya, bagaimanapun saya tiada cadangan penyelesaian (kepada masalah ini)”.
Dalam temuramah yang sama, Dirnt juga berkata, “mereka tidak selesa dengan paparan pertandingan Mixed Martial Arts (MMA) di televisyen.”


Suicide Squad: Special Ops: Jom Jadi Anti-Hero Dalam Game Mobile iOS Dan Android Ini!

Movie Suicide Squad yang bakal keluar pada Ogos 5 nanti telah mendapat mobile game Suicide Squad: Special Ops! Jom squad up!

Warner Bros Pictures seolah-olah berjaya menghasilkan game mobile FPS yang menggunakan touchscreen smart phone. Daripada game ini, kita dapat lihat apa ceritanya movie Suicide Squad ini nanti. Gameplay-nya pula adalah “Wave Stage” seperti Call of Duty “Zombie Mode” yang memerlukan players untuk survive serangan musuh yang melanda.

Game ini mempunyai tiga starter character iaitu Deadshot, El Diablo dan Harley Quinn (favourite penulis). Bagi yang tak tahu, Suicide Squad ini adalah kumpulan rogue supers yang dikerah/diperas-ugut oleh Amanda Waller, ketua ARGOS – untuk menggunakan kuasa mereka di dalam kegiatan Black Ops kerajaan.

Setiap character mempunyai skil tersendiri dan skill special mereka.

Deadshot Menggunakan Assault Rifle yang mempunyai limited ammo supply dan mini gun ditangannya yang mempunyai infinite ammo. Special attack-nya pula adalah focus shooting yang membuat Deadshot melihat targetnya dengan lebih jelas dan tembak mereka dengan lebih tepat.

Harley Quinn mempunyai baseball bat dan revolver. Special attack-nya pula adalah mengetuk targetnya sekali dengan padu dan dapat membunuh mereka one shot.

El Diablo mempunya skil yang sangat useful kalau nak buat BBQ. Api yang keluar daripada tangan atau badannya mempunyai ammo yang infinite. Special attack-nya pula mengeluarkan satu letupan seperti mini nuklear disekelilingnya.
Game ini mempunyai stage yang berbeza dan setiap stage akan mengandungi supply drops yang membolehkan player upgrade diri sendiri. Setiap Wave yang selesai akan membuka tempat/stage yang baru untuk dimainkan.

Players mungkin akan rasa bosan sebab hanya dapat gunakan tiga character sahaja. Kalau diorang tambah lebih banyak characters dengan update semasa movie Suicide Squad ini dilancarkan – memang awesome!
Game ni boleh dimainkan apabila kebosanan melanda sebab tiada unsur-unsur MMO, tak perlu ada internet pun, tetapi ada leaderboard untuk lihat markah siapa lagi tinggi untuk game ini (jikalau ada internet). Main selagi korang boleh survive dan kumpul markah tertinggi!
Download sekarang bagi platform iOS dan Android.


Shadow Warrior 2: Boleh Beli or Boleh Blah!?

Lo Wang kembali dengan aksi pedang samurai dan lawak jenaka tersendiri.

Pertama sekali, apa yang anda perlu tahu tentang Shadow Warrior 2 adalah ia merupakan game genre first-person shooter. Kedua, gameplay dia seakan-akan game Serious Sam di mana musuh akan serang dari pelbagai arah dan dalam jumlah yang ramai. Terdetik kembali masa-masa menyeronokkan bermain Serious Sam.
Selepas Serious Sam, muncul game bertajuk Painkiller, juga dengan aksi fast-paced yang sama. Game mutakhir yang menawarkan gameplay yang sama seingat saya adalah Hard Reset. Game tersebut dibangunkan oleh game developer yang sama (!) yang membangunkan game yang di-review kali ini.
Cerita Latar Belakang
Lo Wang kembali setelah 5 tahun sejak game Shadow Warrior yang pertama. Untuk game yang berciri mindless fun, bagi saya, Shadow Warrior 2 surprisingly mempunyai jalan cerita yang menarik. Jalan cerita tersebut melibatkan seorang wanita bernama Kamiko yang diselamatkan daripada musuh pada awal game dan dimasukkan ke dalam minda Lo Wang.
Memang gelak sakanlah tengok mereka berdua kutuk-mengutuk sesama sendiri sepanjang bermain. Seorang tukang besi berkulit gelap, Master Smith juga mempunyai sejarah tersendiri yang membuatkan saya ingin tahu lebih lanjut. Pendek kata, tema Asia dan humor dalam game adalah daya penarik utama game ini.
Master Smith – salah seorang pemberi quest
3D model karakter dalam game ini sebenarnya bagi saya adalah sub-par, terutama sekali non-player character (NPC) yang menghuni dunia game ini. Teringat pula kepada game lama-lama. Tetapi rekaan musuh dan monster yang pelbagai merupakan highlight dan tidak mengecewakan.
Ninja cyborg!
Pandai pulak ye dia naik jambatan
Musuh yang mempunyai elemental attack boleh dilihat dengan jelas
Macam pernah nampak musuh Fang ni tapi dimana ya? Oh haah, macam ada mirip Gnaar dalam game Serious Sam la. Pet dia agaknya
Kelainan dari game-game sejenisnya
Kelebihan game Shadow Warrior 2 terletak pada aksi lawan menggunakan pedang dan senjata melee seumpamanya. Ianya amat memuaskan – memotong/mencincang/merodok musuh menggunakan pedang samurai hasil daripada kombo yang dilakukan. Selain dari menembak dan berlawan pedang, Lo Wang boleh menggunakan tenaga Chi untuk melepaskan kuasa yang membinasakan terhadap musuh. Semua skill-skill yang diperolehi sepanjang bermain boleh di-upgrade menjadi lebih hebat.
Menu untuk upgrade senjata dan armor Lo Wang
Ada di antara loot-loot yang dijatuhkan oleh musuh yang dikalahkan boleh di-slot-kan pada senjata dan armor Lo Wang sedia ada. Loot ini memperhebat dari segi mengubah statistik seperti menaikkan Damage, Fire Rate, kelajuan Reload dan menambah Poison effect sebagai contoh.
Sepanjang saya bermain, senjata-senjata baru diperolehi dengan begitu cepat sekali dan ini mampu mengekalkan momentum untuk terus bermain. Tidak kurang juga animasi reload untuk beberapa senjata dalam game ni memang terbaik. Secara peribadi, saya suka pakai shotgun dan tembak musuh depan-depan. Meletop habis!
Sempoi giler animation reload shotgun dia!
Main bersama kawan-kawan dalam 4-player co-op mode
Selain daripada single-player mode, Shadow Warrior 2 mempunyai 4-player co-op mode. Memang syok main beramai-ramai dan ia mengingatkan kembali bermain game Serious Sam bersama kawan-kawan dulu. Saya suka bagaimana peta/level yang luas digunakan untuk beberapa kali untuk menyelesaikan objektif yang berbeza.
Objektif misi akan membawa anda ke bahagian peta yang belum diterokai lagi untuk memaksimakan penggunaan level tersebut. Sepanjang game, Lo Wang akan melalui antaranya kawasan perkampungan samurai dan metropolis yang futuristik dan setiap ceruk level tersebut direka dengan kreatif. Membuatkan anda ingin mengambil gambar menggunakan photo mode yang disediakan dalam game ini.
Menu Mission Select. Ada Main Mission, Side Mission dan Challenge.
Photo Mode di level bandaraya futuristik.
Cantik pencahayaan di tengah malam di kawasan perkampungan ninja.
Praktis pukulan pedang samurai di level Hub.
Keputusan – Boleh Beli or Boleh Blah!?
BOLEH BELI  – Gameplay yang tidak memerlukan anda perah otak dan bersifat run-and-gun adalah ciri utama game ini. Boleh juga lawan secara strategi dengan menukar-nukar senjata yang tersangatlah banyak yang pasti akan membuatkan anda rasa bad-ass. Game ni langsung tidak serius dan sentiasa menyajikan humor yang buat anda tersengih-sengih. Jika anda inginkan gameplay yang mirip seperti Serious Sam, game ini sesuai untuk anda.
BOLEH BLAH  – Kadang-kala gameplay seperti ini agak repetitive apatah lagi berlawan dengan musuh yang brain-dead. Jika anda langsung tidak ada nilai sentimental bermain game lama iaitu Serious Sam dan lebih suka FPS yang moden dan realistik, saya rasa susah bagi saya untuk rekomen game ini. Terpulang kepada jiwa dan citarasa masing-masing. Kadangkala game yang hambar jika bermain dengan kawan melalui mode co-op mampu memberikan pengalaman yang berlainan, itu pada sayalah. Kalau ajak kawan pun kawan kata taknak main, bye-bye lah. Main dengan strangers lah gamaknya.
+ Ada lawak jenaka hampir setiap masa
+ Lokasi misi yang pelbagai dan kreatif
+ Pelbagai jenis senjata jarak dekat dan jauh, di samping Skills Lo Wang yang boleh di-upgrade
+ Main bersama kawan dalam 4 player co-op mode
– 3D model NPC yang low detail membuatkan rasa macam game lama


Aksi Peperangan Mecha Gergasi, BattleTech Akan Diterbitkan Pada Tahun Ini

Pasti akan menarik minat peminat-peminat siri Mechwarrior dan Mechcommander!

BattleTech dibangunkan oleh Harebrained Schemes, studio yang telah bertanggungjawab untuk siri Necropolis dan Shadowrun Returns – yang sememangnya mendapat tempat di hati peminat-peminat genre turn-based tactical RPG.
Selain penceritaan yang mendalam, BattleTech akan memberikan kebolehan untuk mengatur setiap langkah di medan perang disamping merancang inventori yang dimiliki oleh pasukan tentera upahan korang!

Disamping mode single player, Harebrained Schemes telah mengumumkan bahawa BattleTech akan disertakan dengan mode PvP yang mengasyikkan.
Apa yang menarik perhatian JomGaming adalah nama-nama besar di sebalik BattleTech, iaitu Jordan Weisman, pencipta siri BattleTech dan MechWarrior, Mitch Gitelman, produser siri MechCommander dan Mike McCain, direktor bagi siri Shadowrun.

BattleTech akan diterbitkan pada tahun ini, eksklusif untuk PC.


Lagu Tema Kingdom Hearts III Adalah Hasil Kolaborasi Skrillex & Utada Hikaru

Diumumkan melalui laman Twitter Kingdom Hearts III, lagu tema bagi Kingdom Hearts III adalah hasil kolaborasi Skrillex dan juga Utada Hikaru.

Diberikan tajuk “Face My Fears”, lagu ini asalnya adalah percubaan Skrillex untuk melakukan remix bagi lagu Utada Hikaru yang baru-baru ini diterbitkan iatu “Don’t Think Twice”. Tetapi memandangkan Skrillex dan Utada berkawan, mereka mengambil keputusan untuk menghasilkan lagu yang baru!
Dikatakan juga, Skrillex merupakan salah seorang selebriti yang meminati siri asal Kingdom Hearts.
Kingdom Hearts III bakal diterbitkan pada 29 Januari 2019 bagi pelantar PlayStation 4 dan Xbox One.

Sumber: Kingdom Hearts III.


@jomgamingmy Peluang Besar Battlefield Kalau Call of Duty Jadi Eksklusif Xbox, Kata CEO EA #callofdutywarzone #callofduty #codwarzone #codmobile #codmw #gaming #gamingontiktok #jomgaming ♬ original sound – jomgamingmy – jomgamingmy


Buat Pertama Kalinya, EA Jual Kosmetik FIFA 21 Bukan Dalam Loot Box

Sama ada kita suka atau tidak, kita semua tahu bahawa mode paling popular dalam siri game FIFA keluaran EA Sports adalah Ultimate Team (FUT).
Selain mempunyai pemain yang ramai, antara sebab mengapa ia begitu terkenal adalah disebabkan kontroversi melalui sistem loot box mereka yang kini ditekan ramai kerana perkaitannya dengan perjudian.
Terkini, EA Sports nampaknya buat julung kalinya telah melancarkan sistem pembelian dalam game yang baharu, iaitu membuat pembelian terus terhadap beberapa item. Dalam kata lain, kita akan nampak dan tahu apakah yang kita akan dapat melalui pembelian itu, tak perlu membuka loot box atau pek yang akan memberikan kita item secara rawak.
Menurut Eurogamer, store FUT telah menambah tab Stadium yang baharu. Melalui tab ini, pemain kini boleh membeli tifo, tema stadium, dan jersi home dan away secara berasingan, atau membelinya semua sekali secara bundle.
Rungutan yang timbul pula adalah harga yang ditawarkan agak mahal. Korang boleh lihatnya dalam screenshot di bawah.

Semestinya, selain membeli item-item ini menggunakan FIFA Points (belinya dengan wang sebenar), pemain juga boleh dapatkan item-item menggunakan FUT Coins (mata yang dikumpul dengan bermain mode ini)
Walau bagaimanapun, berapa pun harga yang diletak, langkah ini pada pandangan penulis harus diraikan kerana apabila menggunakan sistem pembelian secara terus, iaitu memaparkan dengan jelas apakah item yang kita akan dapat adalah satu sistem yang lebih murni. Bukan sebuah sistem loot box yang banyak negara Eropah sudah sahkan sebagai satu bentuk perjudian.
JomBaca: Persatuan Pengguna Islam Malaysia (PPIM) Mula Suarakan Unsur Perjudian Loot Box Dalam Video Game
Langkah EA Sports ini menimbulkan perbincangan yang hangat dalam komuniti FIFA. Apakah ini merupakan percubaan mereka untuk memperkenalkan lebih banyak pembelian terus dalam siri-siri FIFA akan datang? Atau mungkin sekaligus akan membuang terus sistem loot box?
Apa pula pandangan korang? Sudah sampai masanya EA membuang sistem yang semestinya merupakan satu bentuk perjudian ini?


PS5 Boleh Pin Laman Web Di Skrin Sebelah Ketika Bermain Game

Sony telahpun mengesahkan sebelum ini bahawa PS5 tidak akan mempunyai aplikasi khas web browser seperti yang ada dalam PS4.
Walau bagaimanapun, sebenarnya ada cara untuk membuka apa-apa laman web walaupun tiada aplikasi khas web browser yang tersedia dalam PS5.
Caranya ialah dengan menghantar apa-apa pautan laman web dari PlayStation App di telefon pintar melalui Message kepada mana-mana rakan PSN. Kemudian, buka Message yang dihantar itu di PS5, klik pautan tersebut dan web browser akan terbuka dengan memaparkan pautan laman web itu.
Apabila sudah terbuka web browser ini, maka kita bolehlah buka mana-mana laman web lain dengan menaip pautan di bahagian atas web browser seperti biasa.
Dari ini, pemain boleh pin laman web tersebut untuk diletakkan di skrin, bersebelahan dengan paparan game yang sedang kita mainkan. Pemain hanya perlu tekan butang Options di DualSense dan pilih ‘Pin to side’. Boleh pilih sama ada ingin pin di sebelah kiri atau kanan skrin.
Korang boleh saksikan contoh di bawah, yang diperlihatkan oleh Push Square.

Menurut Push Square lagi, fungsi pin ini juga boleh digunakan untuk membuka video-video di Youtube. Oleh itu, bolehlah tengok walkthrough sambil main game, atau juga boleh sambil-sambil dengan podcast.
PS5 akan dilancarkan untuk pasaran Malaysia pada 11 Disember ini.


Muka Hadapan PES 2019 Telah Dimuktamadkan, Lihat Philippe Coutinho Dan Rakan-Rakan Barcelona!

Kehangatan musim baru bola sepak semakin dirasai!
Sebelum ini, kita telahpun mengetahui yang Philippe Coutinho akan menghiasi muka hadapan PES 2019. Terkini, Konami telah mendedahkan rekaan muktamad muka hadapan game bola sepak akan datang daripada mereka itu.
Untuk pasaran global, Countinho akan ditampilkan secara berseorangan, meletakkan beliau yang sedang bersemangat meraikan jaringan. Manakala, untuk pasaran Asia, PES 2019 (dikenali juga sebagai Winning Eleven 2019) akan dihiasi dengan barisan lima pemain Barcelona, yang turut meletakkan Coutinho sebagai bintang utama. Empat pemain lain pula ialah Lionel Messi, Luis Suarez, Ivan Rakitic dan Sergio Busquets.
Semestinya rekaan muka hadapan ini hanyalah untuk platform PS4 dan Xbox One, memandangkan PES pada tahun ini sudah mula meninggalkan platform generasi terdahulu, iaitu PS3 dan Xbox 360. Untuk platform PC (Steam) pula, hanya versi digital dikeluarkan.
Korang boleh saksikan kedua-dua versi muka hadapan PES 2019 ini di bawah:
Muka hadapan PES 2019 untuk pasaran global.
Muka hadapan PES 2019 untuk pasaran Asia.
Seperti biasa, para pemain di Asia (khusus kepada pengguna PS4) sentiasa digalakkan (baca: sepatutnya) membeli PES 2019 yang dikeluarkan untuk pasaran Asia (yang turut tertera ‘Winning Eleven 2019’ di muka hadapan) bagi memberi mesej kepada Konami bahawa rantau ini mempunyai bilangan pemain yang ramai, fanbase yang besar. Selain itu, ia juga turut membantu pengalaman gameplay online yang lebih lancar dan stabil kerana bermain dengan para pemain dari rantau ini.

Versi demo PES 2019 akan diumumkan Konami tidak lama lagi. Game penuh PES 2019 akan dilancarkan di PC, PS4 dan Xbox One pada 30 Ogos ini.
JomBaca: Video Montaj Gameplay Terbaru Ini Akan Buat Korang Nak Main PES 2019 Sekarang

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


Suka Duka Alpha: Nioh – Kembali Ke Zaman Samurai! Adakah Nioh Mampu Mengegar?

Nioh sudah pun berada di PlayStation untuk Alpha Demo, adakah masterpiece dari developer Team Ninja ini setaraf dengan Dark Soul ataupun Bloodborne? Jom kita bersama Abah dalam Suka Duka Alpha: Nioh.

Dari developer Team Ninja, Nioh game yang berkonsepkan action/role-playing games ini pada awal kelihatan seperti game Dark Soul dan juga Bloodborne. Tapi setelah beberapa ketika Abah mainkan, ternyata memang terdapat sedikit elemen tersebut namun diberi nafas baru dengan adunan samurai yang pasti akan mengujakan korang semua.
Secara jujur, Abah dapat rasakan kelainan di dalam game Nioh ini kerana boleh dikatakan gameplay yang agak laju, Abah tak dapat bayangkan jika Nioh ini dimainkan seperti Dark Soul dan mana mungkin seorang samurai mempunyai pergerakan yang lambat dan perlahan. Namun begitu secara keseluruhan Nioh mempunyai jiwa dan elemen Dark Soul.
Macam Mana Story Mode Nioh?

Bermain sebagai watak protagonis iaitu William Adam, samurai berdarah kacukan Jepun-Barat merupakan anak kepada bangsawan Jepun yang berkahwin dengan wanita Barat.
Abah masih tidak jelas lagi dengan story modenya mungkin memandangkan Nioh ini masih di dalam fasa Alpha lagi. Namun apa yang Abah boleh simpulkan ialah kita mempunyai misi untuk menewaskan segerombolan tentera samurai yang mungkin korup dan juga Yokai – raksasa dari alam lain.
Mungkin sekiranya full game Nioh ini dikeluarkan kelak, satu story mode yang padat dan menarik akan dapat kita saksikan nanti.
JomBaca: NiOh: 10 Tahun Baru Dapat Demo! Sama lah Macam FFXV!
Teruja Dengan Gameplay Nioh.
Bagi Abah, bila sudah memainkan Nioh ini hampir sejam, Abah merasakan ini adalah Dark Soul versi laju, bermain sebagai samurai sudah tentu kelajuan memainkan peranan yang penting.
Pilihan Senjata Dan Armor

Di dalam Nioh ini, korang diberi kebebasan untuk menggunakan 3 jenis senjata iaitu katana, tombak dan juga kapak besar.
Katana – Pedang samurai yang mempunyai serangan dan kombinasi yang laju, namun begitu tidak menghasilkan kuasa serangan yang kuat.
Tombak – Sesuai untuk digunakan untuk menentang musuh dengan korang berada jauh dibelakang, mampu mencapai musuh dari jarak yang jauh tetapi mempunyai serangan yang agak perlahan.
Kapak besar – Serangan menggunakan senjata ini akan mempengaruhi stamina dan kelajuan korang, namun begitu kuasa serangan yang kuat dan amat sesuai untuk menentang musuh yang kuat.
Senjata ini korang boleh pilih untuk digunakan sebagai primary ataupun sebagai senjata secondary. Pilih mengikut kesesuaian dan keselesaan korang. Senjata dan juga armor ini terdiri dari kelas-kelas yang berbeza mengikut tahap kesukaran item ini drop iaitu common, uncommom, rare dan juga one of kind
Seperti game-game role-playing games yang lain, terdapat juga armor dari kepala, badan dan juga kasut. Sudah semestinya untuk mendapatkan senjata-senjata dan juga armor ini memerlukan korang mencari dengan sistem loot iaitu membunuh musuh-musuh.
Terdapat berbagai variasi armor yang boleh didapati dan pasti mengagumkan korang semua kerana set armor dari zaman samurai ini memang cantik dan menarik.
Gaya Pertarungan
Selain daripada itu, antara yang menarik bagi Abah di dalam Nioh ini ialah stand. Stand ini mempengaruhi cara korang berlawan dan juga cara korang berdiri.
Terdapat 3 jenis stand iaitu High Stand, Mid Stand dan juga Low Stand:

High Stand – Mempunyai serangan yang tinggi namun perlahan dari segi pergerakan dan serangan.

Mid Stand – Paling seimbang antara semua stand, mempunyai serangan yang tidak terlalu kuat dan juga tidak terlalu lemah. Mempunyai skill parry.

Low Stand – Mempunyai serangan yang agak lemah berbanding 2 stand yang lain, tetapi mempunyai serangan yang laju. Juga mempunyai skill parry.
Shrine

Shrine merupakan sebuah tokong yang digunakan oleh korang untuk meng’upgrade’ watak korang. Ia juga berfungsi sebagai check point, dan sekiranya korang mati, korang akan bermula semula di shrine tersebut.
Di shrine juga korang boleh membuat offering – menawarkan senjata ataupun armor yang tidak digunakan untuk dikorbankan, samada akan dapat amrita ataupun item support.

Menukar dan memilih guardian spirit – makhluk halus yang menyerupai binatang akan memberi korang stat tambahan samada dari segi serangan ataupun pertahanan.
Bagi upgrade stat, korang memerlukan amrita, iaitu sejenis soul berwarna kuning dan akan drop setiap kali korang bunuh musuh ataupun dengan mencari loot-loot yang berada disekitar peta.
Apa Yang Menarik Lagi Dalam Nioh?
Variasi musuh yang disediakan di dalam Nioh juga memuaskan hati Abah, mungkin tidak banyak namun begitu, untuk peringkat Alpha ini sudah memadai bagi Abah.

Setiap musuh juga mempunyai cara berlawan yang berlainan mengikut senjata yang dipakai dan juga keagresifan mereka juga bergantung pada kelas mereka. Ada yang memakai kapak besar – perlahan tapi awas! Serangan mereka mungkin boleh menyebabkan korang KO! Ada memakai pedang berkembar – tidak perlu risau dengan kekuatan serangan, tapi mereka ni agak lincah.

Jika korang perasan, dalam kategori manusia, mereka juga mempunyai level-level tertentu mengikut pangkat. Askar biasa dan juga general (Abah rasa) dan loot dan juga banyaknya amrita itu drop bergantung kepada pangkat mereka. Sudah tentu lagi tinggi pangkat lagi lumayan dan besar loot yang jatuh.
Grafik Yang Awesome!
Tidak perlu Abah jelaskan lagi betapa menarik dan cantiknya grafik di dalam game Nioh ini, pergerakan yang lancar, dan juga bagaimana armor bergerak mengikut gerakan tubuh badan watak amat mengagumkan.

Suasana kampung di Jepun pada era samurai betul-betul menarik dan Team Ninja telah membawa sesuatu kelainan di dalam game Nioh ini.
JomBaca: Nioh: Gameplay Demo Di Belakang Tirai TGS 2015 Didedahkan!
Apa Pandangan Abah Tentang Nioh.
Setelah memainkan game ini untuk seketika, Abah merasakan mungkin Nioh akan memberi sesuatu yang menarik bila game penuh dikeluarkan nanti. Banyak aspek boleh dipertingkatkan lagi terutama bagi tahap kesukaran. Untuk mengatakan kesukaran Nioh ini adalah sama seperti Dark Soul dan juga Bloodborne, Abah pada awal game bersetuju, namun begitu setelah memainkan Nioh hampir 15 minit, kesukaran itu tidaklah seperti game Dark Soul ataupun Bloodborne.
Sistem mekanik gameplay yang menarik namun begitu sistem lock musuh yang terdapat di dalam Nioh amat mengecewakan bagi Abah. Walaupun Abah sudah lock pada satu musuh, namun bila Abah mengerakkan analog stick kanan, secara automatik lock musuh tersebut berubah ke arah musuh yang lain. Ini sekaligus mengganggu momentum Abah dalam menghadapi musuh.
Selain itu, replay value bagi game versi alpha ini juga rendah pada Abah, korang mungkin akan cepat merasa bosan, kerana tiadanya cabaran-cabaran yang banyak dan boleh membuatkan korang untuk terus melekat memegang joystick untuk terus memainkan game ini.
Apapun bagi Abah, Nioh adalah sebuah Alpha yang lengkap dan tidak mengecewakan. Selain tiada bug dan glich, gameplay yang menarik serta variasi yang terdapat di dalam Nioh bakal membuatkan Nioh ini akan menjadi antara game yang bakal mendapat perhatian ramai.
ADIOS!
– Replay Value yang rendah.
– Lock sistem yang banyak mengganggu permainan.
– Tahap kesukaran yang agak mudah, mungkin membuatkan korang cepat bosan.
– Terdapat peta, namun tidak membantu.
+ Grafik yang memukau.
+ Variasi senjata dan armor yang menarik.
+ Gameplay yang lancar dan sistem stand yang unik.
+ Sistem loot yang mudah dan tidak rumit.


Ini 50 Game Best Yang Sedang Diskaun Murah-Murah Di PlayStation Store

Jom beraya lebih awal bersama PlayStation Store.

Seperti yang kami laporkan sebelum ini, Sony bakal mengadakan kempen yang digelar ‘Days of Play’. Antara tarikan yang ada dalam kempen ini adalah, mereka mengumumkan rekaan edisi khas baru untuk PS4, jualan murah hardware serta jualan murah software.
Jualan murah hardware yang mereka tawarkan adalah bundle PS4 standard bersama FIFA 18 dan PS4 Pro. Pembelian salah satu bundle ini akan menawarkan korang untuk membeli DualShock 4 kedua dengan separuh harga. Promosi ini boleh korang dapatkan di kedai-kedai yang diiktiraf oleh Sony.
Jualan murah software pula pastinya adalah pelbagai promosi yang mereka bawakan ke dalam PlayStation Store. Untuk langganan PlayStation Plus, Sony menawarkan langganan selama 12 + 2 bulan dengan harga biasa 12 bulan iaitu RM129.
Selain itu, Sony menawarkan diskaun untuk BANYAK game, dan kami telah senaraikan 50 game yang kami rasakan menarik, di mana sesetengah daripadanya mendapat diskaun tambahan untuk pelanggan PS Plus:

God of War – RM 163.02
MONSTER HUNTER: WORLD – RM 166.14
Far Cry 5 – RM 168.00
Horizon Zero Dawn – RM 67.05
Horizon Zero Dawn: Complete Edition – RM 103.95
Persona 5 – RM 153.30
Wolfenstein II: The New Colossus – RM 68.70
Nioh: Complete Edition – RM 104.50
Call of Duty: WWII – RM 160.30
Assassin’s Creed Origins – RM 147.00
Shadow of the Colossus – RM 89.40
Gran Turismo Sport – RM 54.75
Yakuza 6: The Song of Life – RM 143.00
Middle-earth: Shadow of War – RM 134.50
FIFA 18 – RM 63.51
Grand Theft Auto V – RM 99.50
DARK SOULS III – RM 115.50
Destiny 2 – RM 91.60
The Witcher 3: Wild Hunt – Game of the Year Edition – RM 75.60
Ghost Recon Wildlands – RM 76.00
STREET FIGHTER V ARCADE EDITION + Shinkiro Theme – RM 101.40
Tom Clancy’s The Division – RM 75.60
Bloodborne – RM 60.80
The Last of Us Remastered – RM 43.60
UNCHARTED: The Lost Legacy – RM 67.05
UNCHARTED 4: A Thief’s End – RM 74.50
For Honor – RM 96.00
The Last Guardian – RM 64.22
Watch Dogs 2 – RM 59.60
Resident Evil 6 – RM 60.20
EA SPORTS UFC 3 – RM 109.50
STAR WARS Battlefront II – RM 87.60
The Sims 4 – RM 67.60
Need for Speed Payback – RM 63.51
The Evil Within 2 – RM 59.54
Project CARS 2 – RM 131.45
KNACK 2 – RM 55.13
Crash Bandicoot™ N. Sane Trilogy – RM 60.00
Injustice 2 – RM 62.00
Little Nightmares – RM 44.55
Mass Effect: Andromeda – RM 41.87
Call of Duty: Infinite Warfare – RM 91.60
Battlefield 1 ＆ Titanfall 2 Ultimate Bundle – RM 83.72
Mafia III – RM 62.30
Call of Duty: Modern Warfare Remastered – RM 92.95
DOOM – RM 33.75
Far Cry Primal – RM 58.05
Plants vs. Zombies Garden Warfare 2 – RM 23.70
UNCHARTED: The Nathan Drake Collection – RM 51.00
Sleeping Dogs Definitive Edition – RM 54.50

Korang boleh tengok senarai penuh diskaun ini di sini.


Star Wars Battlefront II: Gambar Pertama “Assault on Theed” Dikongsi, Gameplay 20v20 Akan Diperlihatkan Di EA Play

Salah satu map Multiplayer yang akan ditampilkan dalam Star Wars Battlefront II, iaitu Assault on Theed telah diperlihatkan buat kali pertama.

Gambar Assault on Theed di atas dikongsi dalam sebuah video Star Wars Show dari channel Youtube rasmi Star Wars. Sukar untuk katakan sama ada gambar ini adalah artwork ataupun ia telah di-render. Korang boleh tonton video tersebut di bawah.

Dalam video ini, mereka turut mendedahkan bahawa semasa acara EA Play yang akan diadakan pada awal pagi Ahad ini, mereka akan memperlihatkan kepada kita sebuah gameplay map ini, memaparkan perlawanan multiplayer 20v20 pemain.
Seperti yang kita ketahui, Star Wars Battlefront II akan membawakan pelbagai karakter dari pelbagai era Star Wars, dan dalam gameplay 20v20 itu nanti, kita bakal menyaksikan aksi Rey dan Darth Maul melibas lightsaber masing-masing, berentap di planet Naboo itu.
Korang boleh dapatkan jadual bagi acara EA Play ini di sini.
JomBaca: Trailer Baru Star Wars Battlefront 2 Leaked! Saksikan Emperor Palpatine Dengan Cape Warna Merah!


Nier Replicant Akan Mendapat Versi Remastered Untuk PC, PS4 Dan Xbox One, Versi Mobile Turut Diumumkan

Bersempena ulangtahun ke-10 game asal Nier, Square Enix telah mengumumkan beberapa berita baik untuk peminat setia francais ini.
Nier Replicant akan mendapat versi remastered untuk PC (Steam), PS4 dan Xbox One — yang akan dikenali sebagai Nier Replicant ver. 1.22474487139.
Versi ini akan menampilkan lakonan suara baharu, muzik yang dirakamkan semula dan muzik-muzik baharu daripada komposer Keiicher Okabe, serta beberapa karakter baharu dan mungkin juga penamat baharu yang berbeza.
Korang boleh tonton trailer acah yang dikeluarkan di bawah:

Di samping itu, Square Enix turut mengumumkan sebuah game Nier baharu yang akan dilancarkan ke peranti iOS dan Android — diberi judul Nier Reincarnation.
Ini pula trailer acah untuk game mobile ini:

Buat masa ini, belum ada tarikh pelancaran diumumkan untuk kedua-dua game Nier ini.


E3 2016: Mount & Blade II: Bannerlord Bagi Korang Serang Istana Dengan 350 Askar A.I.!

Di PC Gaming Show sebentar tadi, trailer gameplay terbaru bagi Mount & Blade II: Bannerlord telah diumumkan oleh TaleWorlds Entertainment!

Dalam gameplay trailer yang diumumkan, korang boleh menggunakan pelbagai senjata Middle Ages bagi menakluki sebuah kota istana! Game RPG bertemakan zaman Feudal di map open-world ini menjanjikan korang akan bersama 350 askar AI lain dalam peperangan yang penuh berdarah dan keganasan!


Razer Blackwidow Chroma: Boleh Beli or Boleh Blah!

Penulis JomGaming, Liza Langkasuka telah mencuba gaming keyboard Razer Blackwidow Chroma – jom baca pengalaman beliau!

Pada awal tahun 2017, saya berazam untuk menaiktaraf kubu gaming saya dengan menyediakan sudut khas untuk PC gaming. Saya ingin membina kesemuanya dari kosong dengan motherboard canggih, processor yang berkualiti, kad grafik berjenama dan lain-lain boleh dipadatkan dalam satu casing cantik beserta satu gaming mouse yang responsif.
Dan sudah tentulah, set gaming keyboard yang manis seperti keyboard mekanikal dengan pencahayaan RGB – Razer Blackwidow Chroma.
Saya juga ingin menafikan mana-mana pihak yang mengisytiharkan saya seorang insan mudah digoda dengan perkakasan berjenama bangsawan. Keybod ini memang satu keperluan. Percayalah!
JomBaca: BlackWidow Chroma V2 Diperkenalkan, Hadir Dengan Pelbagai Pembaharuan!

Pandangan Pertama dan Rupa Bentuk
Keyboard berjenama terkemuka Razer telah wujud sejak tahun 2010, dan sekarang ia adalah salah satu daripada keyboard mekanikal dalam pasaran yang sangat popular. Keluaran terbaru Blackwidow Chroma dihasilkan dengan integrasi cahaya RGB dan dengan harga pasaran yang cukup membakar dompet. Aduuhhh…
Ini semuanya keperluan. Ehem.
Berbeza dengan keluaran Blackwidow Ultimate, keyboard ini tak dipasang dengan suis mekanikal jenama Cherry MX. Sebaliknya, ia dimuatkan dengan suis klon yang berjenama tersendiri; Razer Green yang mantap berbunyi dan Razer Orange yang lebih sunyi untuk keyboard Blackwidow Chroma Stealth.
Struktur keseluruhan BlackWidow adalah lebih pada reka bentuk klasik jika berbanding dengan keyboard mekanikal lain seperti gaya terapung Corsair Vengence K70 RGB atau gaya futuristik Logitech G910 Orion Spectrum. Walapun berbadan plastik, keyboard ini terasa agak berat dan kukuh. Kadang-kadang, jika tangan berpeluh lepas beberapa jam gaming, ternampak juga cap jari pada permukaan matte dan hendaklah disapu bersih dengan kain.

Pekara yang paling jelas pada siri keyboard Razer ini adalah lampu backlighting chroma, kini dengan cahaya RGB pada setiap suis kekunci. Justeru, Blackwidow memberi kebebasan kreativiti dan ciri gaya sebagai gamer dengan sebuah set pencahayaan spektrum pelbagai warna berserta penyesuaian corak kawalan cahaya secara custom. Tak dapat dipastikan jika kemahiran gaming akan meningkat dengan adanya bling-bling pelangi RGB; yang pentingnya kitorang mesti bergaya!
Ciri-ciri Hardware
Suis mekanikal ‘clicky’ Razer Green adalah suis klon yang berdasarkan pada Cherry MX Blue. Ramai berpendapat tekanan sentuh pada suis mekanikal Razer Green berasa sikit lebih keras dan padat dari Cherry MX. Elok jugak kalau suka gaming secara intensif untuk berjam-jam! Saya membandingkan keyboard ini dengan HP KU-0316 dan laptop ZBook (ala standard perkakasan pejabat) dan saya rasa butang kekunci masih cukup responsif selagi saya menaip dengan tegas.
Korang boleh laraskan ketinggian dengan tapak clip di bawah keybod.
Dengan Blackwidow Chroma, korang boleh membuat reprogramming penuh untuk semua kekunci tetapi ia juga mempunyai satu baris dengan lima kekunci makro yang agak menambahkan kelebaran keyboard . Ini berguna sekiranya tak mahu untuk mengubah mana-mana kekunci default, tetapi hendaklah membiasakan diri dengan penempatan kekunci makro di sebelah kiri. Contohnya, sering kali saya tertekan butang M4 bila nak menekan Shift.
keyboard ini juga mempunyai beberapa akses media untuk mengubah suai kecerahan backlighting, nada suara audio, dan kawalan playback dengan beberapa butang sahaja. Tambah-tambah lagi, keyboard ini juga mempunyai satu port USB, lubang audio dan bicu mikrofon tersembunyi pada sebelah kanan.
Source: EN-Manual-Razer BlackWidow Chroma US
Konfigurasi dengan Aplikasi Razer Synapse
Razer Synapse adalah software konfigurasi cloud-based yang memberi kawalan penuh pada keyboard dengan pelbagai ciri dan fungsi. Selain dari boleh menetapkan warna unik pada individu kekunci dan membina profil bertema, korang juga boleh menetapkan aplikasi spesifik pada  mana-mana butang, justeru dapatlah satu hotkey bila tak sabar nak masuk aplikasi game. Dengan GUI yang jelas dan ringkas, Synapse adalah intuitif dan mudah untuk digunakan.

Secara default, keyboard ini datang dengan beberapa set perubahan kesan cahaya. Contohnya Wave adalah kesan mod warna dipilih akan bergelombang mengikut arah kiri atau kanan. Spectrum cycling menunjukkan kitaran warna mengikut pelangi, manakala Breathing adalah kesan mod yang menyebabkan lampu keyboard berdenyut menjadi gelap dan menjadi cerah semula.

Dengan fungsi Custom Configuration, korang boleh membina corak kesan warna sendiri. Lebih-lebih lagi hasil kreatif profile bertema juga boleh dikongsi dengan ramai! Semua ciri-ciri ini boleh dimuatnaik dan turun dari laman web Razer. Di situ terdapat juga beberapa template kesan cahaya yang boleh dipasang untuk pelbagai game masa kini, seperti Counter Strike: Global Offensive, DotA 2, League of Legends, Starcraft II dan banyak lagi game MMO dan FPS.
Keputusan Boleh Beli or Boleh Blah!?
Semasa waktu gaming, tak hairanlah Blackwidow Chroma memang hampir tiada tandingan. Butang kekunci berasa selesa dan memuaskan, tidak kira semasa saya merantau dan membuat kraftangan di Skyrim atau tengah giat spamming menekan hotkeys semasa bertarung di Diablo 3. Walaubagaimanapun, jika korang tak biasa dengan keyboard mekanikal yang berbunyi, ia mungkin boleh mengganggu dan menjengkelkan hati rakan sekerja atau ahli keluarga dalam ruang yang sama. Justeru, eloklah memilih versi Blackwidow Chroma Stealth!
+ Set suis mekanikal razer Green adalah khas untuk sesi gaming berjam-jam
+ Kebolehan macro programming
+ Rekabentuk perkakas yang kemas
+ Cahaya RGB yang boleh diubahsuai dengan pelbagai cara
+ Profil bertema boleh dimuatnaik dan dikongsi antara gamer
– Harga tahap bangsawan
– Set suis mekanikal rasa agak kenyal bila diguna untuk tugas menaip
– Bunyi ‘clicky’ agak boleh menjengkelkan orang sebelah
– Permukaan perkakas terlalu senang terkena kotoran
– Mukjizat RGB tidak meningkatkan kemahiran gaming saya, tapi tampil bergaya
Razer Blackwidow Chroma boleh didapati dimana-mana vendor gaming yang berstok produk Razer ataupun di laman web Razerzone.com dengan harga RM764.15.


PES 2019 Tersalah Letak Salah, Firmino Dan Mane Di Kelab Arsenal Dan Manchester United Dalam Satu Tweet

Salah siapa sebenarnya Salah diletakkan di kelab yang salah?

Konami melalui laman Twitter rasmi PES telah berkongsi tentang info baru PES 2019. Tweet tersebut berkongsikan apakah pembaharuan yang akan dibawakan mereka dalam mode Master League.
Apa yang kelakar tentang tweet ini ialah mereka meletakkan Mohamed Salah, Roberto Firmino dan Sadio Mane di kelab yang salah.
Mereka memperlihatkan skrin terbaru Master League yang memaparkan kedudukan liga pada ketika itu yang dimenangi oleh Liverpool dengan 111 mata, diikuti Arsenal dengan 84 mata. Di sebelahnya, mereka memaparkan kedudukan penjaring terbanyak — yang mana memaparkan Salah bermain di Arsenal, Firmino bermain di Man Red (nama tidak rasmi untuk Manchester United), dan Mane juga bermain di Man Red.
Via NEST Gaming.
Memang para peminat marahlah. Masuk pula ke kelab musuh tradisi Liverpool.
Walau bagaimanapun, Konami telah memadamkan tweet yang tersilap itu dan menggantikannya dengan pembetulan, serta memohon maaf terhadap kekeliruan tersebut.

We promised reveals and more info during the #PES2019PST, so how about some new Master League details? #PES2019 #ThePowerofFootball
(Updated, correct news feed screenshot now attached. Apologies for the confusion earlier.)
Full details 👉 https://t.co/eFTKeClOQM pic.twitter.com/79i1mtgD87
— eFootball PES (@officialpes) July 17, 2018
PES 2019 akan dilancarkan pada 30 Ogos ini untuk PC, PS4 dan Xbox One.
Terima kasih, NEST Gaming.
JomBaca: Liverpool FC Lancarkan Jersi Ketiga Untuk Musim 2018/19 Melalui Video Dari PES 2019

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


Turbo Golf Racing: Apabila Rocket League Bertemu Dengan Golf Untuk PC, Xbox

Secret Mode dan Hugecalf Studios telah mengumumkan Turbo Golf Racing untuk PC, Xbox One dan Xbox Series.
Apa yang menarik tentang game ini adalah ia umpama menggabungkan game racing, Rocket League dan golf dalam satu game. Objektif utamanya adalah untuk memasukkan bola golf masing-masing ke dalam lubang di hujung trek perlumbaan sebelum pemain lawan melakukannya.

Di sepanjang jalan untuk sampai ke hujung trek, pelbagai halangan bakal ditempuhi. Kita boleh dapatkan bermacam abiliti, boost dan lain-lain untuk mempercepatkan kita sampai ke penghujung. Kita juga boleh menghalang pemain lawan dengan bermacam cara seperti menembak roket ke arahnya.
Harus diingat, tiba ke penghujung trek dengan paling pantas sahaja tidak cukup. Pemain perlu membawa bola golf masing-masing — gameplay itu yang kelihatan cukup menghiburkan.

Belum ada sebarang tarikh didedahkan, namun Turbo Golf Racing dijadualkan memasuki fasa Early Access terlebih dulu selama 12 bulan di Steam. Dalam fasa ini, 150 pilihan kosmetik, 30 level dan 15 power core akan ditampilkan. Lebih banyak kandungan akan ditambah semasa pelancaran penuh nanti.


Durasi Tayangan Filem Anime The Witcher: Nightmare of the Wolf Tertiris Di Netflix

Sudah agak lama kita tidak mendengar tentang perkembangan terkini The Witcher: Nightmare of the Wolf, iaitu sebuah filem anime yang sedang diterbitkan oleh Netflix.
Terbaharu, kita mempunyai info baharu tentang filem ini, walaupun ia bukan datang dari pengumuman rasmi.
Netflix secara tidak sengaja telah mendedahkan durasi tayangan untuk filem ini di platform streaming, iaitu ia akan berdurasi selama 1 jam 21 minit.
Sekiranya korang buka laman The Witcher: Nightmare of the Wolf di Netflix, ia tidak lagi memaparkan durasi tayangan tersebut, namun sempat dikongsikan Redanian Intelligence di Twitter.

Thanks to @Medievilpt who caught this, we now know the length of 'The Witcher: Nightmare of the Wolf' 2D anime film, written by @BeauDeMayo pic.twitter.com/ihPnQzPOE3— Redanian Intelligence: The Witcher (@RedanianIntel) January 22, 2021

Apa yang sudah kita ketahui sebelum ini ialah ia merupakan prekuel kepada musim pertama live-action The Witcher di Netflix, yang membawakan Vesemir, mentor kepada Geralt, semasa muda sebagai hero.
Untuk filem anime ini, Netflix akan bekerjasama dengan studio terkenal dari Korea, Studio Mir — yang pernah mencipta The Legend of Korra dan Voltron: Legendary Defender.
Sinopsis yang sudah yang didedahkan ialah “Lama sebelum menjadi mentor kepada Geralt, Vesemir memulakan perjalanannya sendiri sebagai seorang Witcher selepas Deglan yang misteri menuntutnya melalui Law of Surprise.”
Tiada tarikh mula tayang yang didedahkan setakat ini, namun mereka menjadualkan The Witcher: Nightmare of the Wolf akan dikeluarkan sebelum musim kedua live-action The Witcher bermula.
JomBaca: Banyak Babak Dalam Anime The Witcher Tidak Boleh Dilakukan Dalam Bentuk Live-Action
Moga-moga dalam masa terdekat ini kita akan disajikan dengan butiran rasmi terkini daripada Netflix mengenai filem anime ini. Lebih baik kalau umumkan bilakah ia akan mula ditayangkan atau berkongsikan trailer pertama.


Watch Dogs Legion Akan Benarkan Pemain Mainkan Berpuluh Karakter, Saksikan Gameplay, Bakal Tiba Mac 2020

Nampaknya semua info yang tertiris tentang Watch Dogs Legion sebelum ini adalah benar.
Dalam sidang media Ubisoft di E3 2019, mereka telah memperlihatkan 10 minit gameplay untuk Watch Dogs Legion. Pemain akan memainkan berpuluh karakter dalam latar belakang pasca-Brexit di kota London.
Terlalu banyak yang telah didedahkan Ubisoft dalam trailer ini — berpuluh watak yang boleh dimainkan (nenek bekas pembunuh upahan pun ada!), menaiki dron terbang, pertarungan jarak dekat, penggodaman, dan banyak lagi.
Jom layan:

Watch Dogs Legion akan dilancarkan untuk PC, PS4, Xbox One dan Stadia pada 6 Mac 2020.


Battlefield 1: Boleh Beli or Boleh Blah!?

Battlefield 1 masih lagi menjadi antara kejutan terbesar dalam dunia gaming pada tahun ini. Di kala para peminat menjangkakan DICE akan menggunakan tema Perang Dunia Kedua ataupun futuristik dalam siri Battlefield seterusnya, mereka dengan beraninya membawakan tema Perang Dunia Pertama. Persoalannya kini, tindakan berani ini membuatkan Battlefield 1 Boleh Beli or Boleh Blah!?

Story Campaign Yang Cukup Memberi Kesan
Tak kenal maka tak cinta. Mungkin itulah yang berada di fikiran DICE semasa siap membikin story campaign untuk Battlefield 1. Apabila masuk sahaja ke dalam game buat pertama kali, kita tidak terus masuk ke menu utama, tetapi terus disajikan dengan prolog dalam story campaign.
Penulis pasti DICE merasakan mereka sudah membuat satu kelainan dalam story campaign Battlefield jika dibandingkan dengan siri-siri sebelum ini. Dengan itu, mereka mahu memastikan bahawa setiap pemain akan sekurang-sekurangnya bermain beberapa minit story campaign ini bagi merasai kelainan yang ditampilkan. Dan ternyata, tindakan DICE ini sangat bijak kerana story campaign pada kali ini adalah cukup mengagumkan.

Dengan menggunakan jalan cerita yang berlatarbelakangkan Perang Dunia Pertama (WW1), ia seperti menyuntik satu jiwa yang baru kepada story campaign dalam siri Battlefield. Berbeza dengan jalan cerita Battlefield 3 dan Battlefield 4 yang mana “perang rekaan” telah dicipta, jalan cerita Battlefield 1 cukup memberikan kesan kepada penulis, terutamanya apabila anda seorang yang mempunyai minat yang mendalam terhadap sejarah seperti penulis.
Disebabkan kejadian-kejadian dan watak-watak yang digunakan adalah daripada dunia sebenar semasa era WW1, ia membuatkan penulis seperti benar-benar berada semasa perang ini berlangsung, menumpahkan darah kira-kira 60 juta manusia, lebih 100 tahun yang lalu. Apatah lagi dengan grafik, rekaan persekitaran, sistem bunyi, lagu tema dan skrip yang cukup baik membuatkan penulis merasai ketegangan WW1 itu.

Bercakap soal skrip dan naratif, ia ditulis dan disampaikan dengan sangat baik. Memaparkan beberapa fakta sepanjang penyampain kisah itu, ia menjadikan story campaign Battlefield 1 sebagai sebuah medium yang berkesan dalam menyampaikan mesej bahawa perang itu tidak pernah membawa apa-apa faedah kepada manusia sejagat.
Lebih menarik dan harus dipuji apabila DICE tidak berpihak kepada mana -mana negara/empayar yang terlibat semasa WW1. Ia telah menyampaikan sebuah jalan cerita yang neutral, dengan niat untuk meluahkan mesej sebenar. Sebagai contoh, di awal War Stories (seakan chapter) Nothing is Written, ia telah memaparkan bagaimana pasukan gabungan kabilah-kabilah Arab bimbingan T.E. Lawrence ingin menumbangkan Empayar Uthmaniah yang dikatakan menindas mereka.

Namun, di akhir War Stories itu, ia menjelaskan bagaimana walaupun selepas Empayar Uthmaniah berjaya “diusir” dari Tanah Arab, Empayar British dan Perancis tetap memungkiri janji mereka untuk memerdekakan Tanah Arab. Ia turut menyatakan bahawa perang terhadap “emas hitam” atau minyak masih berterusan sehingga ke hari ini. Satu penceritaan yang cukup baik.

Sistem spawn baru yang diperkenalkan dalam story campaign ini juga agak lain daripada yang lain, terutamanya semasa prolog (intro), Storm of Steel. Objektif utama chapter pendek ini adalah untuk memaparkan bahawa setiap askar yang pergi ke frontline semasa WW1, kebanyakan daripada mereka tidak akan pulang dengan selamat. Apabila pemain mati, skrin akan memaparkan nama watak yang mati itu beserta tarikh lahir dan tarikh meninggal dunia. Kemudian, para pemain akan spawn ke askar yang lain dan apabila askar itu mati, nama dan kedua-dua tarikh itu akan dipaparkan.
Begitulah seterusnya sepanjang Storm of Steel ini tamat. DICE ingin menunjukkan bahawa betapa ramainya manusia telah dikorbankan dalam perang yang dicanangkan bakal menamatkan segala peperangan ini. Ia tidak mengakhiri apa-apa sekalipun, malah menjadi permulaan pula kepada peperangan moden.

Di samping itu, Battlefield 1 menampilkan lima War Stories (tidak termasuk prolog), di mana setiap daripadanya mempunyai kisahnya yang tersendiri dari perspektif negara/empayar yang terlibat semasa WW1. Disebabkan 5 War Stories yang ingin ditampilkan ini, setiap satu daripadanya memliki jalan cerita yang boleh dikatakan agak pendek. Penulis baru sahaja ingin “masuk” ke dalam watak utama, namun, disebabkan kisahnya sedikit pendek, penulis tidak sempat menghayatinya dengan lebih mendalam.
Multiplayer Sememangnya #Battlefeel
Pengalaman multiplayer yang disajikan DICE sentiasa berada di kelasnya yang tersendiri. Begitu jugalah dengan multiplayer di Battlefield 1. Mereka telah menggunakan kepakaran yang mereka miliki untuk bawakan ketengangan dan feel WW1 itu ke dalam sebuah video game yang cukup mengagumkan.

Airship, Dreadnought, kereta api berperisai, kereta kebal, dan kapal terbang – semuanya lengkap untuk membangkitkan all-out-vehicle warfare dalam Battlefield 1. Apabila sebuah bom dilepaskan, dari kapal terbang Bomber misalnya, ketegangan peperangan itu cukup dirasai dengan gegaran yang sungguh kuat, tanah yang berkawah, dan suara-suara askar yang dalam kehuru-haraan untuk menyelamatkan diri.
Semestinya #Battlefeel yang tidak mengecewakan.
Kereta Kebal Terlalu OP? Betul Ke Bohong?
Antara kritikan yang paling kuat kita dengar tentang multiplayer adalah bagaimana terlalu overpowered (OP) kereta kebal dalam Battlefield 1, sehinggakan ada sesetengah pembawa kereta kebal itu sendiri mengadu kerana merasakan ia terlalu mudah untuk mendapatkan kills yang banyak.

Namun, bagi penulis, mekanik yang tersedia dalam kereta kebal itu tidaklah membuatkan ia OP. Pergerakan yang sangat perlahan atau “lembab”, pusingan turret yang begitu terhad dan kekurangan countermeasure serta defense upgrade yang lebih canggih – semuanya sudah cukup membuatkan kereta kebal itu sangat “berat” untuk dimainkan.
Yang membuatkan ia bermaharaja lela di medan perang adalah disebabkan kurangnya weapon atau gajet yang sekurang-kurangnya mampu untuk mengucar-ngacirkan permainan si pembawa kereta kebal itu. Lebih-lebih lagi disebabkan ciri-ciri weapon/gajet anti tank (AT) yang sedia ada pula kurang berkesan.

AT rocket gun perlu mendirikan bipod terlebih dahulu sebelum boleh ditembak; dynamite tidak pula sticky seperti C4 dalam siri-siri sebelum ini membuatkan ia payah untuk melekat ke kereta kebal musuh; AT grenade pula berat dan perlu dicampak dari jarak yang dekat – semua kekurangan terhadap gajet ini membuatkan pembawa kereta kebal lebih cepat mengesan percubaan pihak lawan untuk memusnahkannya.
Jadi, DICE kini mempunyai tugas yang berat dalam menyeimbangkan semula gameplay kereta kebal, dalam masa yang sama mengekalkan ciri-ciri realistik yang terdapat semasa era WW1.

Repair Di Dalam Kereta Kebal
Sepanjang penulis menjadi pemain dan peminat setia siri Battlefield, antara gameplay game ini yang menjadi lambang gerakan-gerakan kerjasama adalah hubungan antara pembawa kereta kebal dan tukang repair (gunner). Penulis memiliki beberapa rakan yang mempunyai persefahaman yang baik semasa memainkan kereta kebal. Apabila permainan menjadi tegang, mereka akan turun untuk repair dan penulis pula akan cover kawasan persekitaran. Hubungan pembawa kereta kebal dan gunner inilah yang membuatkan kerjasama dalam siri-siri Battlefield itu seronok.
Namun, tidak lagi dalam Battlefield 1 kerana pembawa kereta kebal boleh repair sendiri dari dalam, suatu fungsi terbaru yang dibawakan oleh DICE. Ia membuatkan kereta kebal akan bergerak solo pada kebanyakan masa kerana tidak perlu lagi bantuan tukang repair sekaligus mengurangkan keakraban hubungan tersebut.

Banyak Lagi Perlu Diperbaiki
Secara asasnya Battlefield sudah memiliki elemen-elemen utama yang cukup baik untuk menjadikannya sebuah game yang sangat menyeronokkan. Namun, beberapa perkara kecil perlu lagi digilap dan ditambahbaik bagi membuatkan para pemain lebih melekat lama kepada game ini.
Antaranya ialah DICE harus memastikan di setiap permulaan round baru, pemain sepatutnya masuk ke dalam game serentak, dan bukannya di sesetengah situasi, penulis masuk sahaja ke dalam round baru, pemain lain sudah tiba ke beberapa capture point. Hal ini membuatkan peluang untuk kesemua pemain mengambil vehicle-vehicle tidak sama rata.
Tiada butang “quit” selepas tamat round, tidak boleh menembak selepas di-revive, dan tidak boleh menukar loadout di menu utama adalah beberapa fungsi atau bug/glitch yang perlu diambil perhatian oleh DICE.

Keputusan – Boleh Beli or Boleh Blah!?
Penulis boleh katakan, Battlefield 1 adalah game bertemakan Perang Dunia Pertama terbaik yang pernah penulis mainkan, jika tidak yang terbaik pernah dihasilkan. Ia serba lengkap untuk membawa kita semua kembali mengingati apakah yang telah terjadi kepada seluruh dunia kira-kira seabad yang lalu. Tindakan berani DICE dalam membawakan tema WW1 sememangnya berbaloi. Bagi anda yang gemarkan game shooter dan peminat sejarah, Battlefield 1 adalah game BOLEH BELI.
Namun, sekiranya anda bukanlah peminat tekonlogi semasa era ini, Battlefield 1 mungkin BOLEH BLAH bukan untuk anda. Tiada senjata-senjata yang canggih dan vehicle-vehicle yang lebih maju seperti helikopter mungkin sedikit akan membuatkan anda bosan.

+ Story campaign yang memiliki jalan cerita yang cukup memukau
+ Mesej dalam story campaign yang ingin disampaikan sangat jelas
+ Pengalaman multiplayer yang sungguh mengagumkan
+ Grafik, sistem bunyi dan lagu tema yang sangat baik
– Jalan cerita story campaign yang agak pendek
– Kekurangan weapon/gajet untuk memusnahkan kereta kebal
– Penulis kurang berminat dengan fungsi boleh repair kereta kebal dari dalam


Semua Game Star Wars, Yang Dulu Dan Seterusnya Kini Bawah Satu Jenama – Lucasfilm Games

Mengikut jejak langkah Xbox Game Studios dan PlayStation Studios, Lucasfilm dan Disney kini meletakkan semua game Star Wars, yang dahulu dan akan datang, berada dalam satu jenama — Lucasfilm Games.
Kenyataan ini dikeluarkan di StarWars.com, menyatakan “Lucasfilm Games kini merupakan identiti rasmi untuk semua judul gaming dari Lucasfilm, satu jenama yang merangkumi katalog luas syarikat ini untuk video game dan menjadi pemacu ke arah masa hadapan.”
Mereka turut mengeluarkan satu trailer untuk mengumumkan penjenamaan semula ini, mengumpulkan beberapa game Star Wars (dan kandungan Star Wars di game lain) yang pernah dikeluarkan sebelum ini — antaranya Galaxy of Heroes, Star Wars: The Old Republic, Star Wars: Journey To Batuu (The Sims 4), Star Wars Battlefront II, LEGO Star Wars: The Skywalker Saga, Star Wars: Jedi Fallen Order, Star Wars Squadron, dan banyak lagi.


Call of Duty: Vanguard Memperlihat Trailer Penuh Era Perang Dunia Kedua, Tarikh Pelancaran Diumumkan

Setelah mengeluarkan teaser trailer pertama, Activision telah memperlihatkan pula trailer penuh untuk Call of Duty: Vanguard.
Seperti yang sudah kita ketahui, Call of Duty: Vanguard akan membawa francais ini kembali ke Perang Dunia Kedua. Untuk tahun ini, para pemain akan dibawa untuk mendalami beberapa karakter yang akan berperang di beberapa barisan hadapan berbeza semasa perang besar itu seperti Afrika Utara, Eropah Timur, Eropah Barat dan Kepulauan Pasifik.
Dalam trailer ini juga, kita telah disahkan bahawa Call of Duty: Vanguard akan dibangunkan oleh studio Sledgehammer Games.

Selain mode Story Campaign, Multiplayer dan Zombies, Activision turut mengumumkan bahawa Call of Duty: Vanguard akan mempunyai integrasi ke dalam Call of Duty: Warzone selepas pelancaran.
Lebih menarik, mereka turut mendedahkan Vanguard akan menampilkan 20 buah map semasa pelancaran — bilangan yang paling tinggi sejak Modern Warfare 2 yang dilancarkan pada 2009. 16 map adalah map dari mode asas Multiplayer, manakala 4 map lagi ditampilkan dalam mode Champion Hill.
Sebagai perbandingan, Black Ops Cold War yang dilancarkan pada tahun lalu hanya membawakan 8 map sahaja.

Call of Duty: Vanguard akan dilancarkan pada 5 November 2021 untuk PC, PS4, PS5, Xbox One dan Xbox Series.
Untuk butiran lanjut atau ingin melakukan pra-tempah, boleh layari laman web rasmi Call of Duty: Vanguard.


For Honor: Banyak Maklumat Baru Akan Didedahkan Di E3 & Gamescom 2016!

Masihkah anda ingat pengumuman kami tentang game pertarungan pedang zaman silam medieval, For Honor keluaran Ubisoft akan datang?

Dalam satu video terbaru yang dikeluarkan oleh Ubisoft, Community Developer, Eric Pope telah memberitahu bahawa banyak maklumat baru akan mereka dedahkan di E3 dan Gamescom pada tahun ini.
JomBaca: For Honor: 7 Fakta Menarik Tentang Game Pertarungan Pedang Zaman Silam Ini!
Video tersebut juga mengumumkan sebuah peraduan untuk mencari dua wartawan komuniti dari Amerika dan dua lagi dari Eropah untuk menghadiri dua acara tersebut (E3 dan Gamescom).
Walau bagaimanapun, video tersebut tidak menunjukkan sebarang gameplay terbaru dari For Honor.


Ada Karakter Gadis Malaysia Berhijab Dalam Hyper Scape – Noor Azimah Yusof

JomGaming sekarang sedang menikmati sesi open beta Hyper Scape, yang telah mula boleh dimainkan pada awal pagi tadi.
Kalau korang sudah mainkannya, mungkin korang juga telah menemui satu karakter yang sangat menarik ini. Dalam battle royale terbaharu keluaran Ubisoft ini, terdapat satu karakter yang dicipta dan ditampilkan ke dalam Hyper Scape merupakan seorang rakyat Malaysia.
Karakter wanita berhijab ini digelar Noor Casulink. Melalui kisah latar belakang (lore) yang disediakan dalam game, nama sebenar beliau ialah Noor Azimah binti Yusof, berumur 23 tahun, berasal dari Pekan, Pahang.
Apa yang lebih menarik ialah daripada deskripsi itu, Noor Casulink nampaknya adalah seorang ‘social media influencer’ kerana apabila menggunakan kata kunci ‘makeup tutorials’ di enjin carian, namanya akan muncul.
Malah, dalam majalah ‘VR Remaja 2053’, dalam artikel bertajuk ‘People to Watch’, beliau digelar sebagai ‘Face of Southeast Asia’. Namun, Noor dalam satu temuramah bertajuk ‘Noor: Up Close and Personal’ pada tahun berikutnya (VR Remaja 2054), menolak label tersebut kerana beliau merasakan yang gelaran ‘wajah Asia Tenggara’ itu seperti mengurangkan kefahaman tentang kepelbagaian etnik yang ada di rantau ini’.
Korang boleh baca lore Noor ini dalam screenshot yang kami telah ambil di bawah:

Tiada abiliti khusus untuk karakter Noor ini kerana setiap karakter yang ditampilkan dalam Hyper Scape hanyalah bersifat kosmetik kerana setiap abiliti dan senjata hanya boleh dikutip dalam setiap game berbeza.
Buat masa ini, sesi open beta Hyper Scape hanya boleh dimainkan di PC, belum ada untuk konsol. Ia akan dilancarkan sepenuhnya untuk PC, PS4 dan Xbox One, namun tarikhnya belum diumumkan lagi.


Update The Path Finder Bagi No Man’s Sky Diumumkan Oleh Hello Games

Seperti diumumkan oleh sebelum ini, update kali ini akan memberikan pemain akses kepada kenderaan buggy dan macam-macam lagi.

Hello Games telah mengumumkan bahawa update akan diterbitkan bagi No Man’s Sky tidak lama lagi. Dinamakan sebagai The Path Finder, kemaskini ini akan memberikan pelbagai fungsi serta kebolehan baru disamping kenderaan baru yang akan memudahkan pemain melakukan eksplorasi dipermukaan planet-planet.
PC dan PS4 Pro juga akan menerima kemaskini grafik seperti kebolehan 4K, HDR mode, tekstur grafik berkualiti tinggi dan kemasan pencahayaan yang lebih tepat.
No Man’s Sky kini sudah boleh didapati untuk PC dan juga PlayStation 4.


Mode Playground Fortnite Buat Pemain Cipta Semula Mario Kart, Nuketown, Pokemon, Piramid Dan Istana Bermacam Rupa

Apa yang korang boleh lakukan dalam masa 60 minit?

Dua hari lalu, Epic Games akhirnya telah melancarkan mode Playground sepenuhnya dalam Fortnite Battle Royale selepas ditunda beberapa kali. Selain sebagai tempat untuk mengasah build battle, ia juga seronok untuk digunakan sebagai hamparan untuk kita mencurahkan segala kreativiti yang terbuku selama ini.
Ramai pemain Fortnite telah masuk ke dalam mode ini dan mencipta pelbagai bentuk binaan, antaranya trek seperti Mario Kart, map Nuketown dan Rust dari siri Call of Duty, istana-istana yang besar, binaan-binaan gergasi seperti piramid, bentuk karakter dalam Pokemon dan banyak macam-macam lagi!
Korang boleh saksikan hasil kreatif mereka ini di bawah:
https://www.reddit.com/r/FortNiteBR/comments/8vwrrf/we_made_mario_kart_in_fortnite/?ref=share&ref_source=embed&utm_content=title&utm_medium=post_embed&utm_name=925dc26cba4540a0b4908727a5eadad4&utm_source=embedly&utm_term=8vwrrf
 Now that playground is back, I was finally able to pull off this stunt. from FortNiteBR

 I made a little glider course in playground from FortNiteBR

Kredit @fzleen_

Rust dari Modern Warfare 2. Kredit u/dannydestroyer12.
Nuketown dari Call of Duty. Kredit u/SIeepy_Bear
Kredit u/AggieKO
Kredit fantasyfull’s
Kredit RiginPlayHd


Saksikan Trailer Gameplay Pertama Tekken 8 – Hanya Dilancarkan Untuk PS5, Xbox Series, PC

@jomgamingmy Harada kata Tekken dah abeh tapi tiber Tekken 8 diumumkan. Scam betul la 🤣 #tekken #jomgaming #gaming #pc #xbox #playstation #fyp ♬ original sound – jomgamingmy – jomgamingmy


Attack On Titan Semakin Hampir!

OMG sapa yang dah menonton filem atau layan manga/anime Attack On Titan konfem dah tak sabar menantikan versi game pulak kan?

Developer, Koei Tecmo mengumumkan bahawa game Attack On Titan ini akan di’release’kan pada Febuari 2016 tetapi hanya di Japan sahaja. Game ini hanya di keluarkan hanya untuk console PlayStation 4, PlayStation 3 dan juga Ps Vita.
JomBaca: Attack On Titans: Gergasi Bakal Mengamuk Di Console Korang!
Penulis tak pasti pengumuman ini hanya untuk Japan sahaja ataupun untuk rantau Asia. Apa pun penulis tengok trailer Attack On Titan pun dah rasa teruja nak mencuba game ini.
Dan Koei Tecmo juga dah keluarkan trailer baru! Jom usha:

ADIOS!


Xbox One Backwards Compatibility: Senarai Terkini Game Xbox 360 Untuk Tahun 2017 Didedahkan

Anda kini berpeluang untuk meraikan tahun baru 2017 dengan bermain semula ke semua tajuk-tajuk game Xbox 360 kegemaran anda di konsol Xbox One dengan hanya menggunakan fungsi Backward Compatibility dari Microsoft.
Major Nelson dari Microsoft baru-baru ini mengesahkan melalui akaun Twitter bahawa enam lagi game akan ditambah ke dalam senarai Xbox One Backwards Compatibility pada 15 Disember sebagai katalog untuk tahun 2016 dilihat amat menarik dengan lebih dari 300 tajuk game yang telah berada di dalam barisan tersebut. Penambahan yang dilakukan baru-baru ini telah dimasukkan ke dalam senarai tersebut seperti ke semua game BioShock, Bully, Catherine dan Raskulls.

Pengguna Xbox boleh merasai pengalaman bermain game last-gen dan current-gen, game yang menggunakan digital dan cakera padat. Boleh menggunakan ciri-ciri canggih seperti pemain DVR dan streaming dengan menggunakan Windows 10. Dan yang paling bagus, anda boleh terus sambung untuk menyimpan ke semua game yang anda telah simpan, add-ons dan achievements dari Xbox 360.

Keahlian Xbox Live Gold membawa anda akses percuma kepada tajuk game terkini untuk Xbox 360 yang kini boleh dimainkan di Xbox One. Sebahagian dari game terkini dengan Gold Access termasuklah Outlast, World of Van Helsing: Deathtrap, Killer Instinct Season 2: Ultra Edition, The Cave dan Rayman Origins.
Ini adalah senarai terkini game Xbox 360 yang boleh dimainkan di konsol Xbox One:

Alan Wake
Alan Wake’s American Nightmare
Assassin’s Creed
Assassin’s Creed II
Babel Rising
Beyond Good and Evil HD
Bionic Commando Rearmed 2
BioShock
BioShock 2
BioShock Infinite
Blood Knights
BloodRayne: Betrayal
Borderlands
Bully Scholarship Edition
Burnout Paradise
Call of Duty 2
Call of Duty 3
Call of Duty: Black Ops
Call of Duty: World at War
Call of Juarez: Gunslinger
Condemned: Criminal Origins
Counter-Strike: GO
Crazy Taxi
Dark Souls
Dark Void
Dead Space
Dead Space Ignition
Deus Ex: Human Revolution
Deus Ex: Human Revolution – Director’s Cut
Dirt 3
Dirt Showdown
Doom
Doom 3 BFG Edition
Doom II
Dragon’s Lair
DuckTales: Remastered
Duke Nukem Manhattan Project
Dungeon Siege III
Dungeons and Dragons: Chronicles of Mystara
Escape Dead Island
Fallout 3
Fallout: New Vegas
Far Cry 3: Blood Dragon
Forza Horizon
Gears of War
Gears of War 2
Gears of War 3
Gears of War: Judgement
GRID 2
Halo Wars
Halo: Reach
Halo: Spartan Assault
I Am Alive
Injustice: Gods Among Us
Jurassic Park: The Game
Just Cause 2
Left 4 Dead
Left 4 Dead 2
LEGO Batman
LEGO Pirates of the Caribbean: The Video Game
LEGO Star Wars: The Complete Saga
Mass Effect
Mass Effect 2
Mass Effect 3
Mirror’s Edge
Medal of Honor: Airborne
MS. PAC-MAN
Oblivion
Plants vs. Zombies
Portal 2
Portal: Still Alive
Prince of Persia
Rayman 3 HD
Rayman Legends
Rayman Origins
Red Dead Redemption
Saints Row IV
Shadowrun
Skate 3
Soul Calibur II HD
Soulcalibur
Star Wars: The Force Unleashed
Star Wars: The Force Unleashed II
Tekken Tag Tournament 2
The Witcher 2: Assassins of Kings
Tom Clancy’s Rainbow Six Vegas
Tom Clancy’s Rainbow Six Vegas 2
Toy Story 3
TRON: Evolution
Wolfenstein 3D
XCOM: Enemy Unknown
XCOM: Enemy Within
Zuma
Zuma’s Revenge

Sumber: IBT


Selepas Berusia 4 Tahun, Rainbow Six Siege Pecahkan Rekod Jumlah Pemain Serentak Di Steam

Rainbow Six Siege baru sahaja memecahkan rekod game itu sendiri iaitu jumlah pemain serentak pada satu-satu masa di Steam telah mencapai bilangan tertinggi sejak game itu dilancarkan.
Tengah malam tadi, jumlah pemain serentak yang bermain Rainbow Six Siege di telah mencapai lebih 180 ribu pemain, kira-kira empat tahun dua bulan selepas game ini dilancarkan — iaitu pada Disember 2015.
Ini merupakan satu angka yang amat tinggi memandangkan ia hanya diambil dari Steam, tidak mengira lagi bilangan dari Uplay, PS4 dan Xbox One.
Menurut Gamespot, dalam tempoh 24 jam lepas, ketika Siege mencapai rekod ini, ia merupakan game ke-5 yang mengumpulkan jumlah pemain serentak di Steam iaitu sebanyak 180,463. Siege berada di belakang Counter-Strike: Global Offensive (896,092), Dota 2 (647,060), PlayerUnknown’s Battlegrounds (584,139), dan Grand Theft Auto V (228,023).
Siege sememangnya cukup terkenal sebagai sebuah game kompetitif online yang terus disokong dengan pelbagai kandungan dan penambahbaikan yang menarik. Mendengar maklum balas para pemain juga menjadi punca kepada game ini terus menambat hati pemain. Salah satu penambahbaikan terbaharu yang ditunaikan Ubisoft atas permintaan pemain ialah sistem ping seperti dalam Apex Legends.


Poster Baru Filem Monster Hunter Memperlihatkan Milla Jovovich, Tony Jaa Dengan Senjata Masing-Masing

Sony Pictures telah berkongsikan dua poster terbaharu untuk filem Monster Hunter. Satu, Milla Jovovich sebagai Lietuenant Artemis mengangkat Giant Jawblade Great Sword, dan dua, Tony Jaa memegang Great Hunter’s Bow.
Kedua-dua poster ini didedahkan secara eksklusif di IGN, dan korang boleh lihatnya di bawah:

Filem ini ditulis dan diarahkan oleh Paul W. S. Anderson, insan yang terkenal dengan siri filem Resident Evil. Ia akan memulakan tayangan di pawagam pada 4 September 2020.


Saksikan Exodus, Filem Pendek Battlefield 2042, Kisah Permulaan Perang Besar

Seperti dijanjikan, EA dan DICE telah memperlihatkan sebuah filem pendek yang berada dalam universe Battlefield 2042.
Dalam filem pendek ini, kita dapat saksikan bagaimana watak utamanya, Irish, pemimpin kepada gerakan No Pats, menjadi titik utama dan permulaan kepada peperangan berskala besar pada tahun 2042.
Jom layan filem CGI berdurasi 9 minit yang cukup cantik ini:

Bagi yang pernah bermain story dalam Battlefield 4, tentunya mengingat watak Irish. Nampaknya DICE telah membawa semula watak ini — kini sebagai salah satu Specialist yang dalam online multiplayer kelak.
Nama penuhnya adalah Kimble “Irish” Graves yang akan mempunyai Specialty: Fortification System, yang membawakan DCS Deployable dan APS-36 Shootdown Sentinel.

New Battlefield 2042 Specialist: Kimble “Irish” Graves – Specialty: Fortification System, which allows for DCS Deployable cover and APS-36 Shootdown Sentinel– Trait: Veteran pic.twitter.com/7U0lI3F5od— Battlefield 2042 News (@BattlefieldGI) August 12, 2021

Seperti yang ramai sudah pun tahu, Battlefield 2042 tidak akan menampilkan sebarang story campaign. Walau bagaimanapun, EA dan DICE bakal membawakan kisah latar belakang (lore) untuk game ini dalam pelbagai bentuk — filem pendek Exodus ini antaranya.
Battlefield 2042 akan dilancarkan pada 22 Oktober 2021 untuk PC, PS5, Xbox Series, PS4, dan Xbox One.


BF4: Kebangkitan Harimau Disekat Garuda!

Kebangkitan team Malaysia untuk menebus kekalahan pada Mac lalu berjaya disekat team Indonesia. Garuda berjaya menumpaskan Harimau dengan keputusan 3-2. Namun pasukan negara bukanlah tewas dengan mudah.
Jom ikuti sorotan match pada malam semalam yang sungguh EPIC nih!
Pagi Yang Sayu…
Sungguh sayu hati kitaorang pada pagi ini. Angka ‘7’ menghantui kitaorang sejak malam tadi. Tewas di akhir perlawanan dengan berbaki 7 tiket sahaja amatlah perit untuk ditelan.
Round 1: Siege of Shanghai
Team MAS bermula dengan garang. Pada awal round, kita seolah-olah mampu untuk membuka langkah kanan di round pertama. Namun, team INDO pantas dan bijak membaca strategi kitaorang. Team INDO mula menukar perancangan untuk counter team MAS yang sedang mendahului. Team MAS cuba bertahan namun asakan dari pasukan seberang tak mampu untuk dikekang. MAS 0 – 129 INDO

Round 1: Siege of Shanghai hanya hingga 5:03
Round 2: Siege of Shanghai
Seperti sebuah pasukan yang hilang momentum, team MAS bermula kurang yakin di awal round. Namun, kesilapan di round pertama cuba diperbaiki. Kali nih, team MAS pula yang cuba menukar rentak permainan dan mendapatkan sesuatu dari round kedua nih. Walau bagaimanapun, semua itu belum cukup untuk meruntuhkan kubu team INDO yang cukup mahir dengan selok belok di map Shanghai. Walau telah berjaya bleed-kan tiket dengan banyak – team INDO berjaya bertahan dengan baik dan menang tipis. MAS 0 – 51 INDO

Half-Time!
Team MAS mula gelisah. Nampak seperti episode pada Mac lalu bakal berulang sekiranya seluruh pasukan tidak mampu bangkit. Ketua-ketua squad seperti IronMod dan OneChai mula lebih serius dan setiap squad diletakkan dengan tugas yang lebih teliti.
Round 3: Rogue Transmission
Umpama harimau yang terluka. Itulah gambaran yang dapat disaksikan melalui round ketiga nih! Satu persatu flag dapat dijaga dengan kemas. Defensive line yang padu menyukarkan team Garuda untuk masuk mendapatkan objektif. Segala perancangan yang diatur ketika half-time dapat dipraktikkan dengan baik dan semua pemain mengamalkan disiplin yang tinggi. Santorian dan Firdauz_ berjaya mengekang kemaraan jet Jodi dengan baik. Penggunaan gadget-gadget yang lebih bersifat taktikal seperti Javelin dan Stinger lebih membuatkan team INDO menderita. MAS 71 – INDO

Round 3: Rogue Transmission hanya hingga 8:09
Round 4 – Rogue Transmission
Persis pasukan yang hilang arah. Hilang punca, hilang tujuan. Team INDO seperti mati akal untuk menembusi benteng pertahanan team MAS. Kekalahan pada round sebelum nih membuatkan semangat diorang sedikit merudum. Team INDO serba tak kena. Team MAS menang mudah. MAS 345 – 0 INDO

Round 4: Rogue Transmission bermula pada 10:20

Aksi Penentuan!
Dari ketinggalan 2-0, team MAS berjaya menyamakan kedudukan kepada 2-2. Round seterusnya adalah umpama hidup dan mati!
Round 5 – Dawnbreaker
Tiada kata yang mampu diungkap. Tiada bahasa yang mampu diucap. Itulah yang mampu kitaorang gambarkan betapa sengitnya match terakhir dan kelima nih! Kedua-dua pasukan bermain mati-matian dengan membawa panji negara. Masing-masing menolak satu sama lain dengan penuh kesungguhan. Flag C menjadi saksi pertumpahan darah, menjadi bukti bahawa betapa sukarnya kedua-kedua pasukan untuk hold the line.
Secara peribadi, mungkin inilah round yang paling sengit pernah dialami oleh Penulis. Bayangkan server yang full 32 vs 32, mampu bertarung sesengit nih dan akhirnya team INDO mengesahkan kemenangan dengan tiket yang hanya berbaki TUJUH. MAS 0 – 7 INDO

Keputusan akhir: MAS 2 – 3 INDO.
Nota: Round Lancang Dam adalah Half-Time

Begitulah EPIC-nya perlawanan dua negara serumpun nih. Kedua-dua pasukan tidak pernah kenal erti putus asa – demi membawa nama negara ke tahap yang lebih tinggi.
Apa-apa pun, kitaorang di JomGaming.my mengucapkan syabas dan tahniah kepada squad negara. Mereka telah bermain sehabis mampu, namun rezeki belum lagi menyebelahi kita. Tahniah juga kepada team INDO atas kejayaan dengan mempamerkan aksi yang cukup mantap!
Kita cuba lagi next time! MALAYSIA BOLEH! HOOAH!


World of Tanks: Kini Di Playstation 4!

World of Tanks kini membawa pengalaman berperang dengan kereta kebal ke PS4. Apa yang lebih menarik buat action MMO ini, ia adalah PERCUMA!

World of Tanks memberi peluang pemain mengawal pelbagai jenis kereta kebal dan berperang dengan pemain-pemain lain. Buat masa ini, terdapat 390 jenis kereta kebal yang boleh diakses oleh pemain dan ia dibahagikan mengikut negara pengeluar seperti Soviet, Jerman, Jepun, British dan Amerika.
Game ini memberikan 6 mode permainan dalam World of Tanks. Terdapat dua mode yang paling banyak dimainkan dalam game ini, iaitu:

Death-match. Dapatkan kemenangan dengan memusnahkan semua kereta kebal milik pihak musuh.
Capture the base. Kuasai markas pihak musuh dan dapatkan kemenangan. Jika tidak, kemenangan adalah milik mereka.

World of Tanks telah mendapat pujian yang baik umumnya dari pelbagai pengkritik dunia gaming.
JomBaca: Senarai game yang bakal keluar pada tahun 2016!


Pokémon GO: Dapatkan Pikachu Sebagai Pokemon Pertama Korang!

Pokemon GO akan bakal bermula dengan 3 starter Pokemon klasik – Squirtle, Charmander dan Bulbasaur. Nih kitorang tunjuk macamana nak dapatkan Pikachu!
￼Selepas customize character, korang akan lihat 3 starter Pokemon berdekatan dengan korang.
Jika korang memilih untuk tidak memilih/menekan antara 3 Pokemon tersebut, korang boleh terus berjalan dalam 500 hingga 700m dan anda boleh jumpa Pikachu, tikus berelektrik ini!
Tak percaya? Nih kitorang kongsikan gambar yang diambil oleh saudara Khairil Shah, artis band retrowave Malaysia – Stellar Dreams. Gambar ini diambil semasa beliau mula bermain menggunakan APK Pokemon GO yang tersebar beberapa hari lepas!
Malaysia masih belum mendapat official release date untuk aplikasi game Pokemon GO ini. Negara jiran kita Indonesia sudah pun dapat merasa menangkap Pokemon sejak semalam! Harap kita dapat memulakan eksplorasi sebagai Pokemon Master esok lusa ya!


DLC Borderlands 2 free dekat Steam sekarang

View this post on Instagram            A post shared by JomGaming (@jomgaming)


Pilih Platform Yang Ingin Anda Main Untuk Dapatkan Akses Awal Battlefield 1 Beta

PlayStation 4, Xbox One atau PC – pilih platform yang ingin anda mainkan untuk beta game Perang Dunia Pertama ini!

Battlefield 1 Public Beta dikhabarkan akan menemui para pemain “sejurus selepas” Gamescom, iaitu kemungkinan pada sekitar akhir bulan Ogos atau awal bulan September. Seperti yang diguna-pakai di namanya, Public Beta ini akan boleh dimainkan oleh semua pemain, namun, sekiranya anda ingin mendapatkan akses kepada beta ini lebih awal, anda boleh mendaftar sebagai Battlefield Insider.
Maka, untuk pihak DICE menghantarkan code beta yang lebih awal itu, mereka perlu mengetahui apakah platform yang ingin anda mainkan nanti. Oleh itu, mereka sedang meminta anda untuk memilih platform manakah yang ingin anda main – sesuatu yang mereka tidak menanyakannya semasa pendaftaran Battlefield Insider sebelum ini.

Jadi, sekiranya anda sudah mendaftar sebagai Battlefield Insider, pilih platform anda di sini untuk dapatkan akses beta dengan lebih awal.
Bagi anda yang belum mendaftar, Battlefield Insider sentiasa terbuka untuk didaftar di sini.

Battlefield 1 akan dilancarkan sepenuhnya pada 21 Oktober 2016 untuk platform PC, PlayStation 4 dan Xbox One.
Sumber gambar: Berdu


Kaki Seorang Gamer Mereput Kerana Sesi Gaming 6 Hari Di Cyber Cafe!

Seorang lelaki dijumpai tidak sedarkan diri berhampiran semak sekitar kawasan keretapi di Hangzhou. Beliau dikatakan telah menghabiskan semua wangnya untuk gaming marathonnya.

Lelaki yang dikenali sebagai Chen itu dijumpai dalam keadaan tidak sedarkan diri, sebahagian kakinya telah digigit dan sebahagian daripada isinya juga telah mereput. Pihak berkuasa menjangkakan perkara ini berlaku akibat kurang penjagaan diri serta kebersihan sepanjang sesi gaming marathon. Pengsan didalam persekitaran luar yang tidak bersih turut menjadi faktor dalam kejadian ini.
Pihak berkuasa telah menghubungi penjaga lelaki yang berumur 19 tahun itu dan pada mulanya bapanya berkata beliau tidak mahu menerima anaknya kembali. Ini kerana anaknya telah melarikan diri dan tidak mahu melakukan perkara lain selain online gaming. Namun begitu, bapanya telah bertukar keputusan dan meminta pihak berkuasa menghantar anaknya kembali ke rumah.
Kebanyakkan komuniti online di China telah menyuarakan rasa simpati kepada kedua ibubapa lelaki remaja itu. Sikap yang tidak bertanggungjawab ini tidak patut dicontohi kerana setiap perkara ada batasannya.
Ramai remaja di China terlalu obses dengan online gaming sehingga ada yang sanggup membuang air besar di khalayak awam demi tidak meninggalkan sesi gaming mereka!
Sumber daripada ShanghaiIst.


Battlefield 2042: Boleh Beli or Boleh Blah!?

Reviu ditulis bersama oleh Faiz Tobeng (PS5) dan Badd Yblyss (PC).
Setelah sekian lama menggunakan strategi kandungan yang sama, Battlefield 2042 (BF42)membawakan satu kelainan yang mungkin agak janggal kepada francais ini.
Boleh dikatakan sejak siri Bad Company sehinggalah kepada Battlefield V, kesemua game utama Battlefield membahagikan kandungan utamanya kepada dua, iaitu Story Campaign dan Multiplayer.
Kini, buat kali pertamanya sejak sekian lama, DICE menampilkan sebuah game Battlefield yang hanya memfokuskan kepada Online Multiplayer — tiada lagi Story Campaign.
Melalui tiga mode utama, iaitu All-Out Warfare, Hazard Zone dan Portal, BF42 pada pandangan kami membawakan satu pengalaman yang bercampur baur. Ada kandungan dan ciri-ciri yang membangkitkan semula kekuatan siri ini, namun ada juga yang terasa tidak kena kepada sasaran.
Mengapa kami mengatakan sebegitu? Jom ikuti reviu ini.
Kembalinya Era Yang Dinantikan

Dari segi gameplay, terutamanya gunplay, BF42 menyajikan sesuatu yang memuaskan. Dengan kembalinya latar belakang dan persekitaran kepada era moden, atau lebih tepat masa hadapan terdekat (near-future), ia memberikan kenikmatan Battlefield semula setelah dua game sebelum di era Perang Dunia Pertama dan Kedua.
Senjata-senjata, gajet-gajet, kenderaan-kenderaan ketenteraan yang moden telah mengubati kerinduan para peminat francais yang sudah penat bermain latar belakang klasik. Apabila tiba moment-moment yang tegang — peluru-peluru bersimpang-siur, letupan-letupan di sana sini, sniper di mana-mana, ketibaan kenderaan-kenderaan menakutkan — semuanya membuatkan pengalaman Battlefield tercapai ke puncaknya.
Masih ada macam-macam benda mengarut boleh dilakukan dalam game ini sepertimana dalam BF yang lain sebelum ini. Masih ada banyak exploit dan bug yang boleh menjadikan pemain melakukan kerja gila, sambil menembak orang dan menjalankan operasi ketenteraan. Semestinya, bug dan exploit ini akan hilang selepas dipatch nanti, namun gameplay asal BF42 cukup menghiburkan kami yang dahagakan aksi tembak-menembak ala BF.
All-Out Warfare Yang Tak Kesampaian

All-Out Warfare merupakan mode pertama diperkenalkan, dan mode utama kepada BF42.
Sebagai sebuah mode utama yang paling ke hadapan dalam promosinya, ia seharusnya menjadi sebuah mode yang paling lengkap, paling membuatkan pemain melekat, paling banyak kandungan. Tapi malangnya kami tidak merasakan semua ini.
Bayangkanlah, terdapat hanya dua mode dalam All-Out Warfare, iaitu Conquest dan Breakthrough dalam cuma 7 map. Tiada Team Deathmatch, tiada Rush dan tiada mode-mode lain yang selalunya berlambak dalam game-game Battlefield sebelum ini.
Ada Bau-Bau Battle Royale

DICE dah lama rancang, kita je yang lalai.
Ramai pemain tegar Battelfield ada menyatakan ini, dan kami bersetuju dengan mereka, iaitu bermain All-Out Warfare memberikan banyak petanda bahawa BF42 sebenarnya pada asalnya dibangunkan untuk sebuah game battle royale, namun kemungkinan di pertengahan pembikinan, ia telah ditukar pengarahannya kepada sebuah game ‘Battlefield yang tradisional’.
Banyak fakta menuding kepada BF42 sebenarnya dibangunkan sebagai game BR. Berikut adalah beberapa ciri unik francais Battlefield yang TIADA di dalam BF42.
Rekaan map yang TERLALU besar, walaupun dengan kehadiran 128 pemain. Map BF sebelum ini memang besar, tapi tidak terlalu besar sehinggakan terasa penat berjalan.Jenis-jenis senjata yang terlalu sedikit. Sama seperti senjata di dalam game BR. Hanya archetype bagi setiap senjata disenaraikan.Senjata-senjata POWER dikunci di sebalik level dan hanya boleh diunlock dengan levelling up.Kehadiran senjata 1-hit kill seperti senjata BR yang ada di dalam Apex Legends.Ketiadaan sistem gunplay, recoil control yang meyakinkan. Sebaliknya, menggalakkan spray & pray jarak dekat. Tiada lagi kemahiran burst fire merentasi map. Tiada lagi kemahiran menggunakan satu senjata di pelbagai jarak.Levolution dan destruction yang meh. Sebaliknya tahap kemusnahan yang ditawarkan terasa separuh hati aje.Kehadiran Armor Plates sebagai satu kebolehan yang ada. Ini paling mengingatkan kami kepada Warzone. Sejibik.Class system dah tiada. Kini ada Specialists dengan skill & perk tersendiri. Sama seperti Apex, BF42 seperti ingin menggabungkan CoD, BF n Apex Legends dalam satu game military shooter.Tidak boleh menukar / bikin skuad. Ini paling menjengkelkan. Sebagai sebuah game operasi ketenteraan, tiada lagi kebolehan menukar skuad untuk PTFO atau permainan taktikal bersama skuad.Ketiadaan leaderboard. Sebaliknya, pemain hanya boleh melihat prestasi masing-masing ketika mati menunggu respawn.Ketiadaan server browser. Selamat melompat masuk server yang pelik-pelik. Kalau server OK, nice. Kalau server ping pelik, selamat malam.Ketiadaan server hardcore. Ciri paling ganas untuk pemain BF elit ini tiada di dalam BF42. Sedih.Game mode hanya ada 2 — Conquest & Breakthrough. Untuk bermain game mode lain seperti TDM, perlu dimainkan di dalam BF PORTAL.Tiada lagi Commander System. Immersion operasi ketenteraan dikurangkan lagi.Animasi melee/knife yang unik mengikut pisau. Sama seperti animasi finisher di dalam Apex Legends. Tiada lagi animasi melee ketika prone, crouch ataupun berdiri.Walaupun DICE mendakwa BF42 tiada BR, mode Hazard Zone merupakan BR versi BF42 yang paling ketara. Jika dilihat dari sudut permainan Hazard Zone, kesemua isu di atas akan terjawab.
Specialists – Kontroversi Terbesar

Disebabkan kehadiran Specialists merupakan perubahan terbesar dalam BF42, ia menjadi satu topik yang begitu hangat dibincangkan. Setelah mengamati secara mendalam, kami cuba selami kenapa sebahagian pemain benar-benar membencinya, dan mengapa sebahagian lain meraikan perubahan ini.
Mengapa Specialists dibenci?
Tanda paling besar membuktikan BF42 sebenarnya pada asalnya dibangunkan untuk BR? Kehadiran Specialists.
Buat pertama kalinya dalam sejarah Battlefield, DICE meninggalkan sistem Class yang sudah ada sejak azali. Kini, dalam Battlefield 2042, terdapat Specialist yang mempunyai satu abiliti dan satu gajet khas yang rekaannya memang mengambil inspirasi daripada abiliti yang ada dalam game seperti Call of Duty: Warzone dan Apex Legends.
Kehadiran Specialist dan pembuangan sistem Class ini menambah keanehan dalam BF42. Kita boleh memadankan Specialist Casper (abiliti bersifat recon) dan membawa Medic Crate; kita boleh mainkan Maria Falck (abiliti bersifat medic) dan membawa rocket launcher.
Ia membuatkan pembahagian karakter dan tugas para pemain menjadi cacamarba. Setiap pemain seolah-olah tidak perlu bergantung kepada pemain lain kerana masing-masing boleh memadankan abiliti dan gajet apa yang ingin dibawa dengan bebas.
Mengapa Specialists diterima dan diraikan?
Sistem Specialist yang menggantikan sistem Class membawa nafas baru kepada francais BF. Purists mungkin akan mengatakan ianya terlalu COD, tapi pada kami, bring it on.
Lagi banyak kepelbagaian/variable, lagi banyak Battlefield moments boleh dihasilkan. Bagi mereka yang menginginkan gaya permainan dengan sistem Class, boleh aje korang bikin Loadout. Ada 8 slot Loadout yang boleh korang susun. Muatkan Class/Role yang korang biasa mainkan dari BF lama. Jika bermain dengan member-member, pastikan masing-masing mengisi Role standard BF.
Jika tidak, eksperimen lah. Mana tahu, korang menghasilkan meta BF yang baru?
128 – Indah Khabar Dari Rupa

Antara ciri paling kuat diketengahkan dalam promosi BF42 adalah kehadiran bilangan pemain maksimum dalam sesebuah perlawanan yang paling tinggi dalam sejarah francais ini, iaitu seramai 128 pemain.
Hanya satu frasa dapat kami simpulkan daripada 128 pemain ini: Lebih ramai tidak semestinya lebih bagus.
Pada hemat kami, siri Battlefield telahpun menemui satu titik sempurna untuk bilangan pemain dalam mode Conquest: iaitu 64 pemain sahaja. Apabila ia terlalu ramai, yakni dua kali ganda daripada jumlah pemain yang sempurna ini, ia suatu ciri yang mengada-ngada, tidak enak dimainkan, serta terasa seperti hanya satu retorik pengiklanan yang hambar.
Mungkin salah satu faktor yang menyebabkan kami rasa seumpama ini adalah disebabkan rekaan map yang juga bermasalah.
Boleh dikatakan semua map dalam All-Out Warfare terasa terlalu besar, walaupun untuk 128 pemain. Ya, apabila sudah sampai ke satu-satu sektor, ia menemukan dengan ramai musuh, tetapi untuk berlari dari satu ke sektor yang lain itu terasa sungguh jauh.
Perasaan ini tidak seharusnya dirasai kerana dalam mana-mana game Battlefield sebelum ini, setiap inci dalam map itu akan terasa berbahaya.
Lebih membuatkan kami kecewa adalah DICE hanya menyediakan Conquest dengan 128 pemain sahaja, dan tidak membenarkan kita bermain Conquest dengan hanya 64 pemain dalam All-Out Warfare.
Grafik Yang Macam-Macam

Banyak yang boleh diulas apabila membicarakan tentang aspek rekabentuk game BF42 ini. Jom kita mulakan daripada sistem antaramuka pengguna (UI/UX) BF42.
Kehadidan plus+ menu yang membolehkan customization on the fly itu harus kami puji. Banyak kali juga kami terpaksa menukar loadout di tengah medan perang kerana keperluan dan situasi yang berbeza dan memerlukan pendekatan senjata yang fleksibel.
Bagaimanapun, untuk sampai kepada meyusun plus+ menu itu, sangatlah renyah. Pada pendapat kami, sistem UI dan sistem menu BF42 ini adalah sistem paling menyusahkan dan banyak membuang masa kami. Sistem loadout dan customization weapon diletakkan berasingan dan memerlukan kepada beberapa lapisan menu berbeza untuk menyusun attachment senjata dan akhirnya kembali menyusun loadout. Padahal sistem ini boleh aje disatukan seperti BF sebelum ini. Kalau tak pun, kembalikan Battlelog dengan kebolehan menyusun loadout di luar game. Simple.
Map design pula masih mengekalkan identiti map besar yang sinonim dengan francais BF. Tapi ianya mungkin TERLALU besar. Kalau terlepas kenderaan, good luck lah menapak dekat 2-3 minit menuju ke objektif.
Rekaan bangunan yang copy-paste dan populasi bangunan merentasi map juga diletak pada tahap minima bagi mengurangkan beban kepada sistem gaming. Ini bagaimanapun mengurangkan aspek immersion kami. Paling ketara di map Hourglass, rumah-rumah antara objektif B & D sangatlah copy-paste, ianya melucukan.
Bagaimanapun, map design di sekitar POIs/objektif direka dengan baik. Ada juga beberapa objektif yang terasa mustahil melainkan melibatkan teamwork padu gile. Jika tidak, boleh dikatakan kesemua map menampilkan keunikan dan aliran peperangan yang sekata. Itu pun kalau tidak menerima zerg rush daripada 64 orang musuh sekaligus. Haha.
Hazard ZOne – Hilang Pedoman

Paling kurang menarik bagi kami adalah Hazard Zone. Mode Battle Royale ala BF42 ini semestinya punca kepada segala permasalahan BF42. Namun begitu, game mode ini hadir untuk mereka yang inginkan variasi di dalam permaian BF mereka. Kalau korang inginkan corak permainan ala Battle Royale, lebih baik main game BR yang lebih sempurna digilap seperti Apex Legends.
Mode Hazard Zone adalah bukti hidup bahawa pasukan pembangunan di DICE sekarang sudah hilang pedoman dalam mendefinisikan apakah pengalaman sebenar bermain Battlefield.
Melalui kehadiran Specialist yang ingin menjadi Apex Legends, Hazard Zone pula merupakan sebuah mode extraction-royale yang ingin menjadi seperti Escape from Tarkov dan Hunt: Showdown.
Bunyian Peperangan Masa Depan

Kebanyakan game shooter moden menampilkan rekabentuk bunyian yang meyakinkan dan menambah kepada pengalaman berperang di dalam dunia yang ditampilkan. BF42 juga begitu.
Setiap langkah kaki, setiap das tembakan, setiap dentuman letupan, setiap ping gajet dan setiap deruan kenderaan perang jelas kedengaran dan jika anda memakai headphone atau sistem audio yang berkualiti, pasti boleh menghargai aspek bunyian BF42 ini.
Bagaimanapun, kerana isu bilangan senjata yang kurang, tiada banyak variasi di dalam letusan senjata api.
Bunyian persekitaran map juga memain peranan di dalam permainan. Lebih-lebih lagi apabila Levolution puting-beliung hadir mengganggu pendengaran dan penglihatan.
Tapi, aspek bunyian yang paling mengecewakan kami adalah soundtrack BF42. Pada pendapat kami, soundtrack BF42 ini adalah yang paling tidak layan didengar. Malahan, di dalam game pun, lagu-laguannya tidak memotivasi atau menambah hype. Ianya hanya lagu generik di latarbelakang. Tidak menambah apa-apa nilai tambahan. Hanya menandakan game bermula, dan game berakhir. Mungkin kami terlalu terkenangkan lagu-laguan BF3 & BF4 yang ikonik dan menambah kepada hype peperangan alam maya waktu itu. Mungkin.
Sistem Progression & Achievements

Beberapa senjata, gear, dan vehicle boleh digunapakai terus dari Level 1. Bagaimanapun, untuk mendapatkan lebih banyak senjata, gajet dan kenderaan yang best – korang kenalah level up!
Main aje BF42 dan korang akan dapat XP untuk unlock semuanya in the end. Bagaimanapun, ada beberapa senjata best yang dikunci di level-level tinggi. Jadi, bersabar aje lah bila korang berjumpa dan mati kena 1-hit kill dengan orang-orang yang dah grind level tinggi tu.
Seperti yang kami nyatakan di atas; bilangan senjata yang ada di dalam BF42 sangatlah sedikit. Ini boleh cepat membawa kepada kebosanan. Limitation ini juga telah menghasilkan beberapa meta senjata dan gajet yang boleh memaksimakan progression korang. Apa yang boleh kami katakan adalah, SMG dan Proximity Grenade sangat berguna untuk cepat menaikkan XP. GLHF!
Surat Cinta Portal

Apabila mode Portal pertama kali diperkenalkan kepada umum, DICE menggambarkannya sebagai sepucuk surat cinta untuk para peminat tegar Battlefield. Dan nampaknya ia adalah satu gambaran tepat.
Para pemain diberikan kebebasan yang begitu besar untuk mencipta dan mengubahsuai mode ini dengan peraturan sendiri, senjata, kenderaan, gajet, kostum dan map — merentasi tiga game Battlefield terdahulu yang paling ikonik, iaitu Battlefield 1942, Battlefield: Bad Company 2, Battlefield 3 dan tentunya Battlefield 2042 yang terbaharu.
Seperti yang kami katakan tadi, All-Out Warfare terasa seperti sebuah mode yang pada asalnya dibikin untuk battle royale, namun telah ditukar di pertengahan jalan. Portal ini pula terasa seperti satu idea yang datang selepas mereka sudah menukar dari perancangan battle royale kepada Battlefield tradisional itu.
Portal seolah-olah menjadi penyelamat kepada BF42 secara keseluruhan. DICE sepertinya tahu bahawa All-Out Warfare tidak akan mampu untuk memuaskan peminat tegar kelak, maka mereka datang dengan idea untuk menyuapkan pemain dengan segala nostalgia yang pernah dikecapi francais ini.
Kami amat sukakan kebebasan dan segala perkakasan dan setting yang DICE berikan dalam Portal. Kami melihat Portal adalah masa hadapan BF42 untuk menjadi sebuah game live-service seperti yang dijanjikan.
Apabila dapat kembali ke map-map popular dari game-game Battlefield lama ini sememangnya membangkitkan satu kenangan yang cukup indah. Lebih-lebih lagi dalam enjin, grafik dan mekanisme gameplay masakini.
Kami hanya mampu berharap agar DICE akan terus menambah lebih banyak map dari tiga game Battlefield lama yang sedia ada kini, serta turut menambah game-game Battlefield lain pula, terutamanya Battlefield 4.
Keputusan – BOLEH BELI or BOLEH BLAH!?

Apa yang boleh kami rumuskan: BF42 merupakan sebuah game yang terlalu dilumuri lumpur kotor yang menyembunyikan permata yang tersembunyi di sebaliknya.
Kami mengharapkan daki lumpur ini akan hilang apabila DICE mengeluarkan patch-patch awal nanti. Iya. BF42 terlalu banyak isu, tapi itu tidak dapat menafikan BF412 mungkin Battlefield paling dekat dengan Battlefield 3 & 4 yang menjadi kegilaan ramai shooter moden.
Namun begitu, keseronokan kami ketika bermain sedikit dicacatkan dengan pengalaman game yang terasa seperti tidak siap. Ataupun mungkin lari dari tujuan asal.
Kepada peminat tegar siri Battlefield, yang ingin bermain beberapa map klasik dalam enjin, grafik dan mekanisme gameplay masakini, serta untuk dapatkan kembali Battlefield moments (yang setakat ini jarang nak jumpa) dalam mode Portal, BF42 adalah game BOLEH BELI.
Namun, sekiranya korang tidak pernah bermain Battlefield sebelum ini, tidak perlulah buang masa dan wang untuk mendapatkan game ini kerana core gameplay dan kandungan dalam BF42 boleh dapat dirasai dan dimainkan dengan lebih baik dalam game-game lain seperti Apex Legends, Call of Duty: Warzone, Escape from Tarkov atau Hunt: Showdown. Game ini BOLEH BLAH untuk korang.
+ Masih menampilkan core gameplay sandbox shooter BF+ Masih terbuka kepada eksploitasi glitch & bug yang melucukan+ Sistem Specialist yang fresh, sekurang-kurangnya untuk BF+ BF PORTAL yang menyajikan 4 game BF dalam satu
– Rekaan map yang TERLALU besar– Jenis-jenis senjata yang terlalu sedikit– Senjata-senjata POWER dikunci di level tinggi– Kehadiran senjata 1-hit kill– Ketiadaan sistem gunplay, recoil control yang meyakinkan– Levolution dan destruction yang meh– Armor Plates sejibik Warzone– Sistem Class dah tiada.– Tidak boleh menukar / bikin skuad– Ketiadaan leaderboard– Ketiadaan server browser– Ketiadaan server hardcore– Game mode hanya ada 2 – Conquest & Breakthrough– UI/UX yang membuang masa & menjengkelkan– Tiada lagi Commander System– Tiada lagi animasi melee ketika prone, crouch ataupun berdiri– Masih ada glitch & bug yang melucukan, mungkin juga break the game– Soundtrack hambar


Game Fighting Power Rangers Baru Akan Datang April Ini Di PC, PS4, Xbox One, Switch

Go go Power Rangers!

Sebuah game fighting Power Rangers baru telah diumumkan, digelar Power Rangers: Battle for the Grid. Game ini dibangunkan oleh nWay, syarikat yang membawakan game mobile fighter Power Rangers Legacy Wars.
Game terbaru ini bakal tiba pada April 2019 untuk PS4, Xbox One dan Switch, dan kemudiannya ke PC (Steam) — membawakan rangers-rangers dan penjahat-penjahat dari francais ini, yang lama dan yang baru.
Melalui kerjasama bersama Hasbro dan Lionsgate, game ini digambarkan sebagai sebuah game yang menjauhkan daripada kawalan-kawalan yang merumitkan bagi membawakan sistem yang lebih ringkas.

Lebih menarik, game ini nanti akan mempunyai fungsi cross-play di kesemua platform yang akan dilancarkan. Seperti yang kita tahu, PS4 kini sudah membuka hatinya untuk membenarkan cross-play bersama-sama dengan platform pesaing yang lain — sebelum ini untuk Fortnite, dan yang terbaru ialah untuk Rocket League.


Razer Dan Nacon Memperkenalkan Controller Khas Untuk PlayStation 4!

Sony telah bekerjasama dengan Razer dan Nacon untuk memperkenalkan 2 controller bagi PlayStation 4.

Menurut Sony, mereka telah menjemput Razer dan Nacon untuk menggunakan kepakaran mereka dalam merekabentuk controller untuk PlayStation 4. Berfokus bagi mereka yang serius dalam gaming, dua controller ini menjanjikan kawalan terbaik dalam sesi gaming dan pada masa serasi dengan mana-mana PlayStation 4, serupa dengan DualShock 4.
Berikut adalah controller yang telah diumumkan baru-baru ini.
Razer Raiju

Berikut adalah ciri-ciri yang bakal diketengahkan oleh Razer Raizu, ia akan dipasarkan pada hujung tahun ini. Buat masa ini, harga masih belum diumumkan.

2 butang bumper ekstra berserta 2 butang trigger yang boleh ditanggalkan
Control panel yang memberi akses terus kepada fungsi mute dan sebagainya
Suis yang membenarkan penukaran antara mode trigger stop atau mode hair trigger
Membenarkan pemain untuk mencipta dan menyimpan 2 custom profile
Kebolehan untuk menukar analog stick mengikut kegemaran masing-masing
Didatangkan bersama kabel USB sepanjang 3 meter yang boleh ditanggalkan

Nacon Revolution

Nacon Revolution juga akan mula dipasarkan mulai hujung tahun ini dan buat masa ini, harga pasaran masih belum diumumkan. Berikut adalah ciri-ciri yang bagi controller ini.

Kedua-dua analog stick bagi Revolution mempunyai gerakan sebanyak 46°, menurut Nacon ini adalah gerakan optimum apabila diganding dengan firmware rekaan Nacon.
4 butang shortcut
D-pad yang didatangkan dengan gerakan 8 arah
4 custom profile untuk kegunaan pemain. Konfigurasi boleh dilakukan menggunakan PC
Didatangkan dengan 6 pemberat
Didatangkan bersama kabel USB sepanjang 3 meter yang boleh ditanggalkan

Kedua-kedua controller dari Razer dan Nacon ini berfokus kepada pemain-pemain yang serius dalam dunia gaming mereka dan tentu sekali dalam arena eSport. Jadi, antara Raiju atau Revolution, yang manakah menjadi pilihan hati?
Sumber dari PlayStation Blog.


Football Manager 2023 Untuk PS5 Akhirnya Akan Dilancarkan Pada Minggu Depan

Pada mulanya, Football Manager 2023 akan turut dilancarkan untuk PS5 bersama-sama dengan platform-platform lain pada 8 November 2022. Walau bagaimanapun beberapa minggu sebelum pelancaran, versi PS5 telah ditunda.
Kini, setelah lebih dua bulan tertunda, Sports Interactive telah mengumumkan tarikh pelancaran baharu untuk PS5, iaitu ia akan dilancarkan pada 1 Februari 2023.
Dalam kenyataan yang dikeluarkan, mereka tidak mendedahkan secara spesifik apakah punca sebenar penundaan tersebut, sebaliknya hanya menyebutkan mereka telah “bekerja rapat dengan Sony untuk mengatasi komplikasi yang tidak diduga yang timbul ketika proses penghantaran dan pengesahan, dan kami lega untuk menamatkan kekecewaan dan ketidakpastian berkait pelancarannya.”
Mereka juga mendedahkan yang para pelanggan PlayStation Plus akan mendapat diskaun 20% sehingga 14 Februari.
Disebabkan mereka tidak pernah melancarkan Football Manager selepas jendela perpindahan perpindahan Januari, maka selepas kesemua jendela perpindahan Januari ditutup, mereka akan melancarkan kemaskini khas untuk PS5 bagi menyediakan perpinpadahan pemain terkini.

Mereka telah menyatakan yang pra-tempah sudah boleh dilakukan di PlayStation Store. Walau bagaimanapun, melalui semakan kami, PS Store untuk rantau Asia (termasuk Malaysia) masih belum boleh melakukan pra-tempah — hanya boleh dimasukkan ke dalam Wishlist.

We’re delighted to announce that Football Manager 2023 Console will release on PlayStation 5 on February 1st.#FM23Console will launch with a 20% discount for PlayStation Plus subscribers.Thank you for your patience as we worked to make this possible 💜— Football Manager (@FootballManager) January 25, 2023